Дўстлашиш фазилати – oliymahad.uz\nАллоҳ таоло инсон зотини барча мавжудотлар ичида азизу мукаррам қилиб яратган.\nБу ҳақда Қуръони каримда шундай дейилади:\n“Дарҳақиқат, (Биз) одам фарзандларини (азиз ва) мукаррам қилдик ва уларни қуруқлик ва денгизга (от-улов ва кемаларга) миндириб қўйдик ҳамда уларга пок нарсалардан ризқ бердик ва уларни Ўзимиз яратган кўп жонзотлардан афзал қилиб қўйдик” (Исро, 70-оят).\nБу ояти каримада Аллоҳ азза ва жалла инсоннинг нақадар улуғ мавжудот эканига гувоҳлик беради.\nРасулуллоҳ соллаллоҳу алайҳи васаллам: “Мўмин киши Аллоҳ наздида фаришталардан ҳам мукаррам ва афзалдир”, деганлар (Байҳақий ривояти).\nМана шундай азиз инсонлар ичида Аллоҳ таолога янада мукаррам бўлган бандалар бор. Улар тақводорлардир. Бу тўғрисида Аллоҳ таоло Ўзининг каломида шундай марҳамат қилади:\n“Эй, инсонлар! Дарҳақиқат биз сизларни бир эркак (Одам) ва бир аёл (Ҳавво)дан яратдик ва бир-бирларингиз билан танишишингиз учун сизларни (турли-туман) халқлар ва қабила (элат)лар қилиб қўйдик. Албатта, Аллоҳ наздида (энг азиз) мукаррамроғингиз тақводорроғингиздир. Албатта, Аллоҳ билувчи ва хабардор Зотдир” (Ҳужурот сураси, 13-оят).\nПайғамбаримиз соллаллоҳу алайҳи васаллам: “Араб билан ажамнинг ўртасида фақат тақвосидагина фарқ бўлади”, деганлар (Термизий ривояти).\nЯратган Роббимиз инсонни олиймақомларга Ўзи кўтарган. Ана шундай улуғ мақом соҳиби бўлган инсонлар бир-бирлари билан ака-укадирлар. Бу ҳақда Аллоҳ таоло шундай дейди:\n“Албатта, мўминлар динда ўзаро биродардирлар…” (Ҳужурот сураси, 10-оят).\nРасулуллоҳ соллаллоҳу алайҳи васаллам: “Мўминлар бир-бирлари билан оға-инидирлар”, дея лутф қилганлар.\nДемак, мўминлар бир-бирлари билан бамисоли оға-инидек дўст бўлишлари ва ўзаро гўзал муносабатда бўлишлари тақозо этилади. Бу алоқа фақат Аллоҳ йўлида яхши кўриш билан ўз ифодасини топади. Зеро, инсонлар ўзаро бир-бирларини Аллоҳ учун севсалар бу дунё ва охират яхшиликларига эга бўладилар. Шундагина бу дўстлик уларга дунёда ҳам, охиратда ҳам наф келтиради.\n“У кунда тақводорлардан ўзга дўстлар бир-бирларига душмандирлар” (Зуҳруф сураси, 67-оят).\nАбу Ҳурайра розияллоҳу анҳудан қилинган ривоятда Расулуллоҳ соллаллоҳу алайҳи васаллам шундай марҳамат қиладилар:\n“Аллоҳ таоло соя бўлмайдиган қиёмат кунида етти тоифа кишини Ўзининг сояси остида соялантиради. Улар: Адолатли бошлиқ, Роббисининг ибодатида ўсган йигит, қалби масжид билан боғланган киши, Аллоҳнинг розилигида бир-бирларини яхши кўриб жамланган ва ажрашган икки киши, чиройли ва мансабдор аёл зинога чақирганда, мен Аллоҳдан қўрқаман деган киши, ўнг қўли қилган эҳсонини чап қўли билмайдиган киши, ёлғиз ҳолида Аллоҳни эслаб кўз ёш тўкадиган киши”\nЗотан Аллоҳ йўлида муҳаббатлашган инсонларни Аллоҳ қиёмат куни бир жойга жамлайди ва уларни бирга қилиб қўяди.\nАбу Ҳурайра розияллоҳу анҳудан қилинган ривоятда Расулуллоҳ соллаллоҳу алайҳи васаллам: “Агар икки инсон Аллоҳ учун дўст тутинса, улардан бири мағрибда, иккинчиси машриқда бўлса, Аллоҳ уларни қиёмат кунида бирга қилиб: “Мен учун дўст тутингандилар” дейди”, дея марҳамат қилганлар.\nЖобир ибн Абдуллоҳ розияллоҳу анҳу мен Расулуллоҳ соллаллоҳу алайҳи васалламнинг шундай деганларини эшитдим: “Албатта, киши жаннатга кирганда “фалончи дўстим нима қилди экан”, деб сўрайди. Ваҳоланки унинг у дўсти жаҳаннамда бўлади. Шунда Аллоҳ таоло унинг дўстини “жаннатга чақиринглар”, дейди. Жаҳаннамда қолганлар эса: “Энди бизлар учун на оқловчилар бор, на бирор қадрдон дўст” (Шуаро сураси, 100-101) оятини айтадилар”.\nҲасан Басрий раҳматуллоҳи алайҳи: “Дўстларни кўпайтиринглар. Мўмин дўстлар қиёмат кунида бир-бирларини шафоат қиладилар”, деб айтганлар.\n“Қиёмат қоим бўлганида унинг даҳшатидан инсонлар яқинларидан қочади. Бу ҳақда Аллоҳ таоло: “Ўша куни киши ўз биродаридан қочади. Яна онаси ва отасидан ҳам, хотин ва ўғилларидан ҳам (қочур). (Чунки) у кунда улардан ҳар бир кишида ўзига етарли нарса (ташвиш) бўлур” (Абаса сураси, 34-37 оятлар). Бир банданинг амал дафтари тарозига тортилганда зарра миқдоридаги савоб камлик қилади ва жаннатга киришига етмай қолади. Шунда юқоридаги ояти каримада таъкидланганидек яқинларидан ёрдам сўрар экан. Нажот чиқмагач Аллоҳ йўлида дўстлашган дўстини кўриб қолади. Дўсти ундан: “Нега ғамгинсан”, деб сўраса, у: “Жаннатга киришимга зарра миқдордаги савобим етмай қолди. Яқинларим ўзлари билан ўзлари оввора бўлганлари учун мендан қочишди”, дейди. Шунда дўсти унга: “Етмай қолган савобингга мен ўз савобимдан бераман”, деб, дўстига ўз савобидан беради. Шу пайт Аллоҳ таоло Ўзи билган ҳолда фаришталарни гувоҳ қилиш мақсадида фаришталаридан: “У банданинг амал дафтари тортилганми? У ўз савобидан бериб юборди”, дея сўрайди. Фаришталар: “Йўқ”, деб жавоб беришади. Аллоҳ таоло: “Ундай бўлса, нимани эвазига бундай қилди”, деб яна сўраганида, улар: “Эй, Аллоҳ! Булар Сенинг йўлингда дўст тутинганлар”, дейишади. Шунда Аллоҳ таоло: “Сизлар гувоҳ бўлинглар! Мен уларнинг иккисини ҳам гуноҳларини авф қилдим. Жаннатимга киритинглар!” дейди”, дейилган.\nАллоҳ йўлида бир-бирлари билан дўстлашган кишилар учун жаннатда ҳатто пайғамбарлар, шаҳидлар ўтирмайдиган тахтларни тайёрлаб қўйилгандир.\nАбу Саид ал-Худрий розияллоҳу анҳудан ривоят қилинади. Расулуллоҳ соллаллоҳу алайҳи васаллам: “Жаннатда бир тахт бор. Унга на пайғамбарлар, на шаҳидлар ўтирадилар” деганларида, саҳобаи киромлар: “Эй, Аллоҳнинг Расули! У тахт ким учун?”, деб сўрашди. Расулуллоҳ соллаллоҳу алайҳи васаллам: “У Аллоҳ йўлида дўстлашган бандалар учундир”, дея марҳамат қилганлар (Муслим ривояти).\nРасулуллоҳ соллаллоҳу алайҳи васаллам: “Бир инсонни яхши кўрсангиз унга яхши кўришингизни билдириб қўйинг”, деганлар.\nАллоҳ таоло барчаларимизнинг бир-бирларимизга бўлган дўстлигимизни фақат Ўзининг йўлида бўлишини таъминласин. Дунёда ҳам, охиратда ҳам яхшиликларга шерик бўлишимизни насиб этсин.\nОлдингиМЕЪРОЖ ВА ОСМОНЛАРКейингиШайх Тақий Усмонийга Тошкент ислом институтида ўқитиладиган мутахассислик фанлари ва хорижий тиллар ҳақида батафсил маълумот берилди


Россиялик машҳур Денис Лебедевни жангга чорлаган ўзбек боксчисини биласизми? (Видео)\n17 апрель, 2020, 07:58\nТеглар:Профессионал бокс | Андижон | Россия\nУ профессионал боксда мағлуб бўлмаган...\nПрофессионал боксда мағлуб бўлмаган ўзбекистонлик боксчи ҳақида эшитганмисиз? Мабодо бу борада хабарингиз бўлмаса, бироз маълумот бериб ўтамиз. Андижон бокси тарбияланувчиси Ғайрат Аҳмедов профи йўналишда бирор марта мағлуб бўлмасдан фаолиятини якунлаган. У ярим оғир вазн тоифасида 19 та жанг ўтказиб, 18 маротаба ғалаба қозонган ва бир марта дуранг қайд этган. Афсуски, қўлидан олган оғир жароҳат туфайли, бокс оламини эрта тарк этади.\nМазкур юртдошимиз ўз вақтида россиялик машҳур чармқўлқоп устаси Денис Лебедевни жангга чорлаган эди. Бу воқеа 2012 йил март ойида Москвада “TAF Fight” турниридан сўнг содир бўлганди. Мазкур мусобақа бир раунд бўлиб, 12 дақиқадан иборат эди. Ўшанда юртдошимиз мезбон Геннадий Максимовга қарши рингга кўтарилади ва уни мағлуб этади. Жанг якунлангандан сўнг, Аҳмедов ўша вақтда ярим оғир вазн тоифасининг WBA interim ва WBO intercontinental камари соҳиби Денис Лебедевни видео мурожаат орқали жангга чорлаганди. Қуйида буни ўзингиз томоша қилишингиз мумкин.\nҒайрат Аҳмедов ҳақида тез орада "Дебют" рукни орқали ҳам батафсил маълумот беришга ҳаракат қиламиз.\nРустам Тўлагановнинг навбатдаги жанг санаси маълум бўлди\nИкки нафар боксчимиз финал жангларида рингга кўтарилди\nБугун икки боксчимиз финал жангида рингга кўтарилади


Инсонийлик намунаси 28.09.2020 22:19\nСОҒЛОМ ИЖТИМОИЙ ҲАЁТГА ЙЎНАЛТИРИЛМОҚДА\nПрезидентимизнинг “Жазо муддатини ўтаётган, қилмишига чин кўнгилдан пушаймон бўлган ва тузалиш йўлига қатъий ўтган бир гуруҳ шахсларни афв этиш тўғрисида”ги фармони асосида афв этилган фуқароларнинг 11 нафари Чилонзор туманида истиқомат қилади.\nПрезидент фармонини тўлақонли бажариш, озодликка чиққан шахсларнинг соғлом ижтимоийлашувини таъминлаш, уларнинг муаммоларини ҳал этиш ва оилавий муҳитини, турмуш тарзини яхшилаш мақсадида Чилонзор тумани ҳокими раҳбарлигида ишчи гуруҳ тузилди. Ишчи гуруҳ томонидан Президентимизнинг Фармонига кўра афв этилганлар хонадонига ташрифлар уюштирилиб, улар билан якка тартибда суҳбатлар ўтказилди, уларнинг ижтимоий аҳволи ўрганилди.\nИшчи гуруҳ аъзоларининг саъйи-ҳаракати билан озод этилган шахсларнинг фуқаролик паспорти расмийлаштирилди, уларга бир марталик ёрдам пуллари берилди. Уларнинг соғлиги оилавий поликлиникалар томонидан тўлиқ тиббий кўрикдан ўтказилди, даволаш чоралари кўрсатилиб, соғломлаштирилди. Мутасадди раҳбарларнинг саъйи-ҳаракати билан ишга жойлаштирилди. Озодликка чиққан фуқаролар ишчи гуруҳи аъзоларига фақат муаммолар ҳақида гапирмасдан, ўз ўрнида Президентимизга ўзлари ва оила аъзоларининг миннатдорликларини ҳам изҳор этишмоқда. Уларнинг ҳаяжон тўла сўзларига қулоқ тутамиз.\n- Қилган жиноятимдан жуда пушаймон эдим, - дейди Ўзбекистон Республикаси Президентининг авф фармонига асосан озод этилган Йўлдошев Аброр Махамад ўғли. - Ота-онам, ёру биродарларим, аосийси ватаним олдида ўз айбимни меҳнатим билан ювиш, энди умуман бошқа одам бўлиб тарбияланганимни ҳаммага исбот қилиш хоҳиши пайдо бўлди. Авф этиш тўғрисидаги илтимосим Президентимиз томонларидан қўллаб- қувватлангани мен учун катта ишонч бўлса, Давлатимиз раҳбари томонидан Сергели туманидан имтиёзли равишда хонадон берилганлиги кутилмаган бахт бўлди. Мен бу ишончни ўзимнинг ҳалол меҳнатим билан оқлайман.\nЯна бир суҳбатдошимиз Ш.Файзихўжаев озодликка чиққанидан кейин Чилонзор тумани Навбаҳор маҳалласида жойлашган “Ҳилол” меҳмонхонасининг қўриқлаш хизматига ишга жойлаштирилганидан мамнун.\n- Мен, - дейди у. - кўпгина жиноятларни бекорчиликдан бўлганлигимни ўз кўзим билан кўрганман. Энг ёмони, инсон етишмовчиликдан жиноятга қўл уради. Мен озодликка чиқсам, Президентимиз томонидан билдирилган ишончни қандай оқлайман деган ташвиш ўйлантирар эди. Сабаби ишлайман десам на ҳунарим бор, на касбим. Иш топиш ҳам мен учун катта муаммо эди. Масъул мутасаддиларга минг раҳмат. Мени бундай ташвишдан қутқариб, ҳаётда ўз ўрнимни топишимга, оиламни ҳалол меҳнатим билан боқишимга имкон яратишди. Энди мен ва менга ўхшаган, адашиб жиноят йўлига кирганлигидан пушаймон, авф этилган шахслар жамиятда ўз ўрнини топмоқда. Маҳалла кўй, қариндош-уруғларимиз асосийси Президентимиз бизни кечирди. Энди биз бундай ишончни оқлашимиз керак.\nҚилган хатолари кечирилиб, ўз оиласи бағрига қайтган бу фуқароларимиз бугунги кунда уларга кўрсатилаётган бундай эътибордан мамнун бўлган ҳолда берилган имкониятдан тӯғри фойдаланиб, халқимизга ҳалол меҳнат қилиш ниятида эканликларини қайта-қайта таъкидлашмоқда.\nРеспублика Маънавият ва маърифат маркази Чилонзор тумани бўлинмаси раҳбари


25 Май 2022 11:40\n«Давлат комиссиясининг асосий вазифаси 1920-1950 йиллардаги сиёсий қатағон қурбонларини тўлиқ, ҳуқуқий ва сиёсий реабилитация қилишдан иборат», — дейилади вазирлик хабарида.\nҚР Таълим ва фан вазирлиги маълумотларига кўра, 2021 йилдан 2022 йилгача фуқаролардан қариндошлари ва ота-боболарини реабилитация қилиш учун 156 та мурожаат келиб тушган. Улардан 42 таси қаноатлантирилган, 114 та ариза бўйича текширув ишлари давом эттирилмоқда.\nЎтган йили давлат комиссияси вакиллари мамлакат бўйлаб архив материалларини тўплаш мақсадида 30 та илмий-тадқиқот сафарига чиқди. Натижада 268 715 рамка архив ҳужжатлари тўпланди. Кейин улар ҳужжатлар тўплами сифатида жамоатчиликка тақдим этилади.\n«Бундан ташқари, олимлар 2020-2021 йилларда Москва ва Киев архивларида катта ишларни амалга оширди. Россия Федерацияси Давлат архиви СССРдаги меҳнат лагерлари, шу жумладан Қозоғистон ССР ҳудудида жойлашган лагерлар тарихига оид архив ҳужжатларини аниқлади ва ўрганди.\nҲозирда Қозоғистон ва хориждаги (Россия, Қирғизистон, Тожикистон ва бошқалар) турли архивлардан архив материаллари матнларини йиғиш жараёни фаол давом этмоқда.\nАйни пайтда сиёсий қатағон қурбонларининг ягона миллий маълумотлар базасини сақлаш учун махсус веб-сайт ишлаб чиқилмоқда.\n«Ушбу сайт негизида йигирманчи асрнинг 20-50 йиллари давомида таъқибга учраган барча тоифадаги фуқаролар (бойлар, ўрта табақалар, депортация қилинган халқлар, махсус муҳожирлар, дин арбоблари)ни ўз ичига олган тизимлаштирилган электрон маълумотлар базаси ташкил этилган. Бу иш жорий йилнинг май ойида якунланади ва интернет тармоғида ҳам фойдаланиш мумкин», — дейилади хабарда.\nСиёсий қатағон қурбонларининг ҳужжатлари Қозоғистон Миллий хавфсизлик қўмитаси, Бош прокуратура ва Ички ишлар вазирлигининг махсус архивларида сир сақланган. Давлат комиссияси иши доирасида мазкур ҳужжатларни махфийликдан чиқариш жараёни бошланди.\n«Бугунги кунда махфий ҳужжатларнинг амал қилиш муддати тугагани муносабати билан грифни очиш ишлари олиб борилмоқда. Натижада Бош прокуратура 2 миллиондан ортиқ ҳужжатлар, ИИВ махсус архивларида 2190, МХҚ махсус архивларида 333 архив иши ва 1937-1938 йиллар СССР Ички ишлар халқ комиссариатининг 7 та норматив-ҳуқуқий ҳужжатини махфийликдан чиқарди. Ҳозирда ҳудудий комиссиялар аъзолари Бош прокуратура, Миллий хавфсизлик қўмитаси, Ички ишлар ва Мудофаа вазирликларининг ёпиқ архивлари билан ишлашда давом этмоқда», — дейилади хабарда.\nКалит сўзлар: Жамият, ҚР Таълим-маориф вазирлиги, ҚР Ички ишлар вазирлиги, Миллий хавфсизлик қўмитаси,\nҚасим-Жомарт Тоқаев Қатар Амирининг таклифига биноан Доҳага ташриф буюрди


“Ўзбекнефтгаз”: Мамлакатимиз нефть ва газ соҳаси ривожига муносиб ҳисса қўшаётган аёл Президент томонидан мукофотланди — Teletype\n“Ўзбекнефтгаз”: Мамлакатимиз нефть ва газ соҳаси ривожига муносиб ҳисса қўшаётган аёл Президент томонидан мукофотланди\nЎзбекистон Республикаси Президенти Шавкат Мирзиёевнинг Фармони асосида 8 март – Халқаро хотин-қизлар куни муносабати билан бир гуруҳ аёллар мукофотланди.\nЮртимизда олиб борилаётган туб ислоҳотларда фаол қатнашиб, янги Ўзбекистонни барпо этиш, халқимиз фаровонлигини юксалтириш йўлида ташаббус ва ибрат кўрсатиб келаётган аёллар орасида Шўртан нефть ва газни қайта ишлаш бошқармаси, Газни олтингугурт бирикмаси ва углерод оксидидан тозалаш цехи кузатувчиси Замира Жуманова ҳам бор.\nЗамира Жуманова давлатимиз раҳбарининг Фармони кўра “Шуҳрат” медали билан тақдирланди. У Шўртан нефть ва газни қайта ишлаш бошқармасида 26 йилдан буён фаолият юритиб келмоқда. Самарали меҳнати ҳамда ёш авлодни ватанпарварлик, садоқат руҳида тарбиялашга муносиб ҳисса қўшиб келаётган етук ходимлардан бири ҳисобланади.\nБошқарма мамлакатимиздаги йирик нефть ва газ саноати корхоналаридан бири сифатида йилига 8,448 млрд куб метр табиий газ, 171,5 минг тонна конденсат, 2,0 минг тонна олтингугурт ва 176 минг тонна суюлтирилган газ ишлаб чиқариш қувватига эга. Республикамизда ишлаб чиқарилаётган газнинг қарийб учдан бир қисми бошқармага қарашли конлардан қазиб олинмоқда. Бу ишларда Замира Жуманованинг ҳам ўз ҳиссаси бор.\nУ қазиб олинган газни цеолит ёрдамида қаттиқ аралашмалардан ва регенерация жараёнида қолган чиқиндидан тозалаш, олтингугурт олиш қурилмасига етказиш жараёнини назорат қилади.\nЗ.Жуманова фаолият юритаётган газни олтингугурт бирикмаси ва углерод оксидидан тозалаш цехида 88 нафар муҳандис-техник, ишчи-ходимлар ишлаб келмоқда. У ёш мутахассисларга соҳанинг нозик жиҳатларини мукаммал ўргатишдан чарчамайди. Иш фаолияти давомида 30 дан ортиқ шогирдлар тайёрлаган.\n“Ўзбекнефтгаз” АЖ Бошқаруви раиси Меҳриддин Абдуллаев Замира Жумановани мамлакатимиз нефть ва газ соҳаси ривожига қўшаётган ҳиссасининг давлатимиз раҳбари томонидан муносиб тақдирланиши муносабати билан табриклайди. Унга келгусидаги ишларида муваффақиятлар, соғлиқ, оиласига тинчлик-тотувлик тилаб, мураккаб технологик қурилмалардан фойдаланиш борасидаги бой тажрибаси билан ёш мутахассисларни тарбиялашда давом этишига умид билдиради.


Өзбекстандағы 2,5 миллиард долларлық «Ақыллы қала» қайсы қалада қурылады? » KarInform\nСингапурдың Universal Success Enterprises компаниясы Ташкент ўәлаятында «Ақыллы қала» қурыў ҳәм оның оның 2,5 миллиард доллар муғдарында инвестицияларды киргизиўди жобаластырмақта. Бул ҳаққында Kun.uz хабар бермекте.\nТашкентте 19-21-ноябрь күнлери болып өткен туризм тараўындағы биринши халықаралық инвестициялық форум шеңберинде «Ақыллы қала» қурылысын нәзерде тутыўшы мемарандумға қол қойылды. Өзбекстан тәрептен ҳүжжетке Мәмлекетлик инвестициялық комитет қол қойды.\nКомпания 2021-жылдың ақырына шекем жойбарды әмелге асырыўды жобаластырған.\nUniversal Success Enterprises ақыллы ҳәм санаат қалаларын қурыўда үлкен тәжирийбеге ийе. Атап айтқанда, компания тәрепинен Ҳиндстанда 152 гектарлық майданда Kolkata West International City қалашасы ҳәм 400 гектарлық майданда Dholera Special Investment Region жойбары әмелге асырылды.\nАспа поездлар Өзбекстанда да жумыс баслайды\nАқыллы қумырысқа (Аңызлар тилге киргенде…)\nСауд Арабиясында баҳасы 500 миллиард долларлық қала u ...


Юз минг долларлик турнирда Нигина шов-шувли ғалаба қозонди\n13 декабрь, 2016, 19:36\nБирлашган Араб Амирликларида теннис бўйича мукофот жамғармаси 100 минг АҚШ доллари бўлган халқаро турнирда Нигина Абдураимова кучли рақибни енгишга муваффақ бўлди.\nИстеъдодли теннисчимиз биринчи давра учрашувини тўртинчи рақамда сараланган люксембурглик Мэнди Минеллага қарши ўтказди. Таниқли рақибига қарши шиддатли ўйин кўрсатган ўзбекистонлик ракетка устаси биринчи сетни 6:1 ҳисобида ўз фойдасига ҳал қилди.\nЛюксембурглик теннисчи мағлубиятдан қутилиб қолиш учун иккинчи сетда Нигинага жиддий қаршилик кўрсата бошлади. Бироқ, ҳамюртимиз устунликни сақлаб қолиб, иккинчи сетни 7:5 ҳисобида ўз фойдасига ҳал қилди ва кейинги босқичга чиқди.


Европа ва Марказий Осиёда икки давлат иқтисодиёти ижобий ўсиши мумкин. Улардан бири — Ўзбекистон — Teleradio.uz\nЎзбекистон иқтисодий ўсишни намойиш этадиган Европа ва Марказий Осиё минтақасидаги икки давлатдан бири бўлиши мумкин. Бу аҳолининг карантин қоидаларига қатъий риоя қилишига ҳам боғлиқ.\nЯИМнинг йиллик ўсиши бу йил 0,4 фоиздан 0,8 фоизгача, бўлиши кутилмоқда. Бу 2019 йилги кўрсаткич – 5,6 фоизга нисбатан сезиларли даражада паст. Мамлакат бўйлаб карантин қайта киритилмаса, 2021 йилда Ўзбекистон ЯИМ ўсиши 4,8 фоиздан 5 фоизгача бўлиши прогноз қилинмоқда. Албатта, мамлакатнинг иқтисодий ўсиши аҳолининг карантин карантин қоидаларига қатъий риоя қилишига боғлиқ.\nЖаҳон банки Ўзбекистон ташқи қарзи янада ўсиб боришини кутмоқда. Унга кўра, 2020 йилда ва кейинги ўрта муддатли истиқболда дефицит асосан ташқи қарзларни кўпайтириш ҳисобига молиялаштирилади. 2020 йилда ташқи давлат қарзи ЯИМнинг 34,7 фоизигача кўтарилиши мумкин. Гарчи у 2017 йилдан бери ЯИМга нисбатан фоизда кўпайган бўлсада, ўрта муддатли истиқболда барқарорлашиши кутилмоқда.


Таэквондо бўйича ўсмирлар ўртасидаги Осиё чемпионати тарихда қолди\n23 июль, 2019, 10:45 486\nТаэквондочимиз Осиё чемпионатининг энг яхши спортчиси бўлди\nИорданиянинг Амман шаҳрида таэквондо бўйича ўсмирлар ўртасида Осиё чемпионати якунига етди. Унда асосий таркиб билан иштирок этган Ўзбекистон терма жамоаси 2 та олтин, 1 та кумуш ва 4 та бронза медалларини жамғаришга муваффақ бўлди, дея хабар бермоқда Миллий олимпия қўмитаси.\nВакилларимиздан ўсмирлар Олимпиадаси совриндори Улуғбек Рашитов (-55 кг) ҳамда Жасур Жайсунов (-68 кг) ўз вазн тоифаларида қитъамизда тенгсиз эканликларини исботлаган бўлсалар, Азизжон Ўктамов (-48 кг) финалда имкониятни бой бериб қўйди. Шунингдек, Абдулазиз Ҳамидуллаев (-63 кг), Марат Мавлонов (-78 кг), Феруза Содиқова (-63 кг) ҳамда Озода Собиржонова (-55 кг) шоҳсупанинг учинчи поғонасидан жой олишди.\nЖами еттита медаль жамғарган терма жамоамиз якунда умумжамоа ҳисобида учинчи ўринни қўлга киритди. Яна бир эътиборли томони шундаки, бу Осиё чемпионати йигитларимизнинг илк бор олтин медаль қўлга киритгани билан тарихда қолмоқда. Улуғбек Рашитов эса йигитлар ўртасида мусобақанинг энг яхши спортчиси деб топилди. Ғолиб ва совриндорларимизни яна бир бор ёдга оламиз:\nУлуғбек Рашитов (-55 кг)\nЖасур Жайсунов (-68 кг)\nАзизжон Ўктамов (-48 кг)\nАбдулазиз Ҳамидуллаев (-63 кг)\nМарат Мавлонов (-78 кг)\nФеруза Содиқова (-63 кг)\nОзода Собиржонова (-55 кг)


Мен бир гуруҳ рассомлар билан 1983 йил Мексикага саёҳатга бордим. Гуруҳимиз асосан рус миллатига мансуб ижодкорлардан иборат эди. Менга «Сен русга ўхшамайсан, кўпроқ бизга ўхшаб кетасан, кимсан, қаердан келдинг?» деган саволларни кўп беришди. «Ўзбекман, Ўзбекистондан келдим», десам, елка қисиб, бундай мамлакатни биринчи эшитишимиз, деди мезбонлар. «Биз – ўзбеклар сизлардек хушчақчақ, меҳнаткаш, меҳмондўст халқмиз. Самарқанд, Бухоро, Хива каби қадимий шаҳарларимиз, Хоразмий, Беруний, Ибн Сино, Улуғбек каби дунё тан олган буюк алломаларимиз бор», дедим куйиниб. Мезбонлар эса, бу алломалар тўғрисида эшитишгани, лекин уларни араблар деб билишларини айтди... Мустақиллик шарофати билан Биринчи Президентимиз Ислом Абдуғаниевич Каримов ўзбек халқини бутун дунёга танитди. Энди қаерга бормайлик, мен ўзбекман, деб баралла айтишимиз мумкин.\nМен бахтли инсонман, чунки 25 йил Президентимизнинг ёнида юриб, у улуғ инсоннинг ижодий ғояларини амалга оширишга ҳаракат қилдим. Биргаликда «Амир Темур», «Ал-Фарғоний», «Жалолиддин Мангуберди», «Кўҳна ва боқий Бухоро», «Мотамсаро она», «Бахтиёр она» каби кўплаб асарлар яратдик.\nМенга мана шундай катта ва масъулиятли ишларни ишониб топширгани учун бу улуғ инсондан умрбод қарздорман.\nХалқимиз яхши билади, мустақилликка ҳали икки йил тўлмасдан, бобомиз Амир Темурга ҳайкал ўрнатилди. Ҳайкалнинг очилишига бутун вилоятдан ёшу қари, эркагу аёл ёғилиб келди. Мўйсафидлар ҳайкал остидаги тупроқни кўзларига суртиб, мендан, ҳайкал очилгандан кейин чинакам мустақилликка эришганимизга ишонч ҳосил қилишганини Президентга етказишимни сўрашди. Ҳақиқатан ҳам, бобомиз Амир Темурга ҳайкал ўрнатилиши Ўзбекистоннинг мустақиллиги рамзи бўлиб қолди.\nИслом Каримов узоқни кўзлаб иш юритган улуғ ва довюрак арбоб, халқи фаровонлиги учун умрини бахш этган фидойи раҳбар сифатида тарихда қолади.\nЎзбекистонда хизмат кўрсатган санъат арбоби, академик


Сиртқи таълим учун имтиҳонлар ҳам 2 сентябрдан бошланади — вазирлик – O'zbekiston Milliy paralimpiya qo'mitasi\nСиртқи таълим учун имтиҳонлар ҳам 2 сентябрдан бошланади — вазирлик\nОлий таълим муассасаларининг сиртқи таълим йўналишига ҳужжат топширган абитуриентлар ҳам 2-14 сентябрь кунлари тест синовларида иштирок этади. Бу ҳақда Олий ва ўрта махсус таълим вазирлиги бошқарма бошлиғи Абдували Холиқов маълум қилди.\n«Кундузги таълим йўналишларида қандай тартиб бўлса, айни шу таълим йўналишлари бўйича кечки ва сиртқи шаклларда ҳам худди шундай тартиб бўлади. Яъни тест бўладиганларида тест, ижодий имтиҳон бўладиганларида ижодий имтиҳон.\nИжодий имтиҳонлар вақти ОТМлар томонидан белгиланиб, улар ҳақидаги маълумотлар абитуриентларга етказилади.\nДТМ томонидан белгиланган низом бўйича тест бошланишидан камида 10 кун олдин рухсатномалар олиш имконияти яратилади. Рухсатномада абитуриент қачон ва қаерда тест топшириши ҳақидаги маълумотга эга бўлади», – деди Абдували Холиқов 10 августдаги матбуот анжуманида.\nЭслатиб ўтамиз, ОТМларнинг иккинчи ва ундан юқори босқич талабалари учун дарслар 2 сентябрдан масофавий тарзда, 1-курс талабалари учун эса 1 октябрдан ё анъанавий, ё масофавий шаклда бошланиши режалаштирилган.


ЧАҚМОҚ ҲАҚИДА ҚИЗИҚАРЛИ ФАКТЛАР (ХОҲ ИШОНИНГ, ХОҲ ИШОНМАНГ…) - 12 Июня 2020 - www.SheJoT.CoM\nГлавная » 2020 » Июнь » 12 » ЧАҚМОҚ ҲАҚИДА ҚИЗИҚАРЛИ ФАКТЛАР (ХОҲ ИШОНИНГ, ХОҲ ИШОНМАНГ…)\n2. Чақмоқ соатига 60 минг километр тезликда ҳаракатланади.\n3. Чақмоқ чақиши бир неча ўн сониягина давом этади.\n4. Ҳар қандай кўринишдаги чақмоқ шифохона рентген ускунасидан ҳам кучлироқ нур таратади.\n5. Ҳар сонияда сайёрамизда 2 минг мартага яқин чақмоқ чақади.\n6. Дунё бўйича ҳисоблаганда, Аргентинада кўпроқ чақмоқ чақади.\n7. Чақмоқ нафақат Ер, балки Юпитер ва Венера сайёраларида ҳам бор.\n8. Чақмоқнинг узунлиги 20 километргача етади.\n9. Чақмоқнинг тўртдан уч қисми булутлар орасида, фақат биттасигина булутларнинг устки қисмида чақади.\n10. Угандадаги Тороро шаҳрида бир йилда фақат бир мартагина чақмоқ чақади. Кўпинча шуни ҳам кўрмайсиз.\n11. Америкалик майор Саммерфордни уч марта чақмоқ урган. Учинчиси кучлироқ ургани боис олдин саломатлигига путур етган. Шу кўйи ўлим топган. Ажабланарлиси, уни дафн этишгандан кейин чақмоқ тўртинчи марта қабрини уриб, қабртошини йўқ қилган.\n12. Бошқа бир америкалик Рой Салливан деган одамни ҳаёти давомида етти марта чақмоқ урган. Аммо уни ўлдириш тугул, саломатлигига ҳам путур етказа олмаган.\n13. Атмосферада йилига 1, 4 млд марта чақмоқ чақиши аниқланган.\n14. Чақмоқ чаққан пайт ўзидан жуда кучли зарбага эга тўлқин тарқатади. Одамга чақмоқнинг ўзи яқин ҳам келмаслиги мумкин. Аммо ўша тўлқин ҳалок этади.\n15. Мисрда икки юз йилда бир мартагина чақмоқ чақади.\nКатегория: BAXS - TORTISHUV / FIKR MULOHAZA | Просмотров: 19 | Добавил: iphone | Теги: #ahborot, #newsuz, #news, #Yangiliklar, #habarlar, #xabarlar, #uznews, #новости, #Yangilik | Рейтинг: 0.0/0


Дилсўз: «Бегим»ни ўзлаштиришибди » Скачать музыку бесплатно новинки музыки 2016-2017\nКомментариев: 0 Просмотров: 989 Дата: 3-05-2015, 01:10 Хонанда Дилсўз икки йил аввал водийга хизмат юзасидан борганида содир бўлган воқеа хотиралари билан бўлишди. Бу ҳақда «7х7» газетасига асосланиб «Дарё» нашри хабар бермоқда.«Бу воқеани ҳар гал эслаганимда ўзимни кулгидан тўхтата олмайман. Хуллас, ижодий гуруҳ билан тўйхонага кириб бордик. Тўй авжида экан. Шу пайт ташқаридан бир йигит шошиб кирди-да, навбатчи санъаткорларга ‘Иккита қўшиқ айтамиз-у кетамиз’, – деди.Рости, бу келишувдан бироз аччиқландик. Қўшиқни эшитгач эса хунобимиз икки ҳисса ошди. Ҳалиги хонанда қиз эндигина радиоканалларда янграётган ‘Бегим’ таронасини ижро этса, денг?! Тўғрироғи, ижромга шунчаки оғиз қимирлатиб турибди! ‘Тавба, шунақаси ҳам бўлар экан-да!’ деб ёқа ушлагандик».


ДИЁР ИМОМХЎЖАЕВДАН: МТЖ ЎЙНАБ ОЛДИ, «НАСАФ» — «ПАХТАКОР» НИМА БЎЛАДИ? | «ЭРУДИТ СПОРТ» - ФУТБОЛ ВА СПОРТ ЯНГИЛИКЛАРИ!\nДИЁР ИМОМХЎЖАЕВДАН: МТЖ ЎЙНАБ ОЛДИ, «НАСАФ» — «ПАХТАКОР» НИМА БЎЛАДИ?\nЖиддий эътибор бериш ва куюниш шарт эмас. Биз шунчаки навбатдаги ўртоқлик ўйинида имкониятни бой бердик. Ҳеч нарса топмадик ва ҳеч нима йўқотмадик. Мен Ўзбекистон термасининг Ал-Айндаги мағлубияти ҳақида гапиряпман.\nЎйинга қизиқиш қандай эканини маҳаллий мухлисларнинг ўзи кўрсатиб берди. Яъни, мухлисларнинг унини эмас, ўзбекистонлик футболчиларнинг русча мулоқотини Ўзбекистондан туриб бемалол эшитиб турдик. Кимсан Альберто Дзаккерони ҳам Амирлик термасидаги дебютини деярли шундай бошлаб, 4 кун олдин Гаитига имкониятни бой берганди минимал ҳисобда. Демак, фақатгина Олий Лига футболчиларидан тузилган ва йиғилганига 4 кун бўлган жамоадан оламшумул бир нима кутиб бўлмасди.\nАгар ЎФФ хориждан мутахассис топиб, у билан аниқ бир мақсад йўлида келишувга эришиб улгурганида эди, футболчилар бошқача тўп сурарди чамамда. Уларда янги мураббийга ўзларини кўрсатиш стимули ҳар қалай пайдо бўлиши мумкин эди. Рўзиқул Бердиев қанчалик тажрибали бўлмасин, унинг миллий термада вақтинчалик эканини ҳамма билиб турганди. Ҳозир Олий Лигадаги йигитлар асосан келаси 2 та турни қандай якунлаб олишни ўйлаб ётибди. Ахир, чемпионат тугашига 4 та тур қолганида оламшумул ўзгаришлар бўлиб кетди. Мана шундай бир паллада БАА билан ўйин аҳамият жиҳатидан учинчи даражали бўлиб қолганди.\nМен нега ўйнадик, деган фикрни илгари суриб, ЎФФни танқид қилмоқчи эмасман. Аксинча, миллий терма жамоага ва ФИФА кунларига эътиборда бўлиб, оддий бўлса-да халқаро ўйин ташкил этиб берганлари учун уларга раҳмат айтаман. Катта эҳтимол билан, бундай паллада эски раҳбарият ўртоқлик ўйини ҳақида эшитишни ҳам истамаган бўларди. Бироқ мен масаланинг бошқа жиҳатларини ҳам эсдан чиқаришни истамасдим.\nҲамма нарса фақатгина менга қолиб кетса, Бердиевни овора қилиб ўтирмай, Жаъфар Ирисметовнинг ўзига ишни топшириб қўя қолардим. Ирисметов фикрлари равон, саводи ҳамкасбларидан анча яхши, ўз вақтида миллий терма жамоа учун кўп меҳнат қилган собиқ футболчи. Мураббийлик амалиётида эмаслиги бундай масштабдаги ўйинда мутлақо роль ўйнамасди, чамамда. Эвазига, Рўзиқул Бердиев “Насаф” билан тайёргарлигини давом эттиравериши мумкин бўларди.\nЧунки Қарши клуби яхши рельсга тушиб олганди — Олий Лиганинг кетма-кет 10 та ўйинида ғалаба ва 9 та қуруқ серия. Навбатдаги турда Чемпионлар Лигаси йўлланмаси учун кураш олиб бораётган “Насаф” ва “Пахтакор” тўқнаш келишини инобатга олсак, Бердиев клубига ҳам жуда зарур бўлиб турганди. Мана шундай пайтда терманинг ишониб топширилиши унинг учун шарафмиди ёки ортиқча юк, мен ўзимдан келиб чиқиб бир нарса дейишга ҳақли эмасман, хулосани ўзингиз қилаверинг.\nБердиев “Насаф”дан 6 футболчини таркибга жалб қилди. “Пахтакор”да эса бу кўрсаткич икки баробар кам. Гап мутахассис ўз клубини кўпроқ ўйлагани ҳақида кетаётгани йўқ. “Насаф” айни пайтда чемпионатнинг энг ёрқин жамоаси эканидан келиб чиқсак, бу нормал ҳолат. Бироқ бошқа томони ҳам бор, “Пахтакор” устози Шота Арвеладзе Қаршидаги ўйинга асосий футболчилари билан тайёрланавериш имкониятига эга бўлди: 4 легионернинг барчаси сафда, Сергеевдан тортиб, Лобановгача Тошкентда қолди, яна нима керак?\n“Насаф” тайёргарликни Амирликларда олиб борди деган фикрга қўшила олмайман. Ўзини ҳурмат қилган исталган мураббий принципиал учрашув арафасида 6 футболчисини бутунлай бошқа жамоа сафида шуғуллантиришга рози бўлмасди. Мазкур ўйин Бердиев ва “Насаф”га қандай таъсир ўтказишини яқин кунлар ичида билиб оламиз.\nЭнди эса бошқа жиҳатга қаранг. Бердиевда легионер футболчиларни таркибга жалб қилиш имконияти йўқ эди. Ҳаттоки, БАА ёки Қатар чемпионатида ўйнаётган футболчилар ҳам таклиф қилингани йўқ. Шу куни бир қатор йигитлар миллий термадаги дебютини ўтказди. Биргина позицион хатодан ўтказиб юборилган голни инобатга олмаса, ўйин жуда ёмон ўтгани йўқ. Кураш асосан майдон марказида бўлиб турди.\nКелинг, энди фикрларни сарҳисоб қиламиз. ФИФА кунида ўйнаётганимиз яхши, термани ўйлаётганимиз яхши. Бироқ бу иш билан айни бир клуб ишларига бироз ҳалал бердик. Терма жамоада ўйнай олмаётганларга имкон берганимиз яхши, таркибни ёшартираётганимиз яхши. Бироқ мураббий топишда оқсаётганимиз ёмон. Чунки тезроқ 2018 йил учун режа тузиб чиқиш керак. Биз кўрмоқдамизки, мундиалга йўл олган термалар тинимсиз ўсиб ётибди. Улар Португалия, Венесуэла, Колумбия, Болгария, Бразилия, Сербия, Панама кабилар билан бемалол ўйин ташкил этяпти ва аниқ мақсад йўлида интиляпти. Бу нафақат ЖЧ—2018 учун, балки ярим йилдан кейин бўлиб ўтадиган Осиё Кубогида ҳам ас қотиши мумкин. Биз эса бу борада кеч қолаяпмиз.\n1 Фикр "ДИЁР ИМОМХЎЖАЕВДАН: МТЖ ЎЙНАБ ОЛДИ, «НАСАФ» — «ПАХТАКОР» НИМА БЎЛАДИ?"\nFARRUX ZOIROV | 18.11.2017 в 14:48 | Ответить\nHamma saytlar Gazeta va TV Nasaf — Paxtakor haqida kup gapirdi Manimcha endi Hakamlar Paxtakor emas Nasafga Yordam berishsa kerak… Chunki ularga katta bosim buldi deb uyliyman.


Ўзбекистон фуқароси Россия-Қозоғистон чегарасини эмаклаб кесиб ўтмоқчи бўлди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ўзбекистон фуқароси Россия-Қозоғистон чегарасини эмаклаб кесиб ўтмоқчи бўлди\t22:00, 27 февраль 2016\tРоссия ва Қозоғистон чегарасини эмаклаб, кесиб ўтмоқчи бўлган Ўзбекистон фуқароси 3 минг АҚШ доллари жарима тўлайди. Бу ҳақда “Lenta.ru” хабар бермоқда.\nЎзбекистон Республикаси фуқароси Ж.Каримов Қозоғистон Республикаси Атираус вилояти суди қарори билан мамлакат ҳудудидан чиқариб юборилади.\n“Суд ҳужжатларидан маълум бўлишича, Ж.Каримов 2016 йилнинг январь ойида Россия Федерациясидан Қозоғистон Республикаси Курмангази тумани Кигач қишлоғидаги чегарасига келиб, тўсиқ девор тагидан эмаклаб, ўтмоқчи бўлган. У мазкур ҳаракати туфайли шу ернинг ўзидаёқ чегарачилар томонидан қўлга олинган”, — дейилади хабарда.\nСудда Ж.Каримов Россия миграция қонунчилигини бузганлиги учун Қозоғистон ҳудудига ўтиб олишга уринганини тан олди.


GM Uzbekistan Powertain двигатель заводи\nGM Powertain Uzbekistan заводи, асосан, Асакадаги автомобиль ишлаб чиқариш заводига двигателлар етказиб беради.\nАйни пайтда, Асакадаги GM Uzbekistan автомобиль заводи ишчилари ҳам 1-августдан бошлаб, “ҳақ тўланмайдиган меҳнат таътилига” чиқарилган. Охирги беш ой давомида Асакадаги завод учинчи марта беркитилиб, ишчи ва хизматчилар таътилга чиқарилмоқда.\n"Ўзавтосаноат" акционерлик компанияси матбуот хизмати ушбу хабарларни Озодликка тасдиқламади. Бироқ, аввалроқ бу компания Асакадаги завод ишчилари икки ҳафталик меҳнат таътилига чиқарилишини маълум қилганди.\n“Жорий йилнинг август ойида (3-20 август кунлари) заводнинг йиғув цехига янги автомобиль русумини йиғиш учун мўлжалланган замонавий технологияларни ўрнатиш жараёни бошланди. Шу муносабат билан Асака автомобиль заводи ишчилари икки ҳафталик меҳнат таътилига чиқарилди,” дейилади компания расмий веб саҳифасида.\nGM Powertain Uzbekistan заводи ходимларидан бири заводни ёпиш аввалдан режалаштирилганини билдирди.\nУнга кўра, август ойи бошидан буён Асака заводида автомобилнинг янги тури учун двигателлар ишлаб чиқаришга тайёргарлик ишлари бормоқда.\n"Янги турдаги автомобиль"\nШу йил март ойида GM Uzbekistan ширкати Т250 Chevrolet Aveo русумли автомобилларни ишлаб чиқаришни йўлга қўйиш режасини эълон қилганди.\nМазкур режага мувофиқ, ширкат 2020 йилга қадар янги турдаги автомобилни ишлаб чиқариш учун 150 миллион АҚШ доллари сарфлаши кутилмоқда.\nБу маблағ 2016 йилда Gentra бизнес-класс русумидаги автомобилларига ўзгача безак бериш, 2017 йилда эса Aveo модели базасида В-классдаги хетчбекларни ишлаб чиқаришга сафарбар этилиши лозим.\nGeneral Motors ҳозирда Ўзбекистонда 9 та русумда автомобиль ишлаб чиқаради.\nLacetti ва Cobalt ўзбек сўмига\n8-августдан Ўзбекистон автосалонлари Lacetti ва Cobalt автомобиллари учун ўзбек сўмида шартномалар қабул қила бошлади.\nБу ҳақда Ўзбекистондаги маҳаллий нашрлар хабар тарқатди.\nХабарларга кўра, эндиликда Cobalt автомобилининг 1-позицияси харидорларга 43 миллион 250 минг сўмдан, 2-позицияси 47 миллион 300 минг сўмдан, Lacetti автомобилининг 1-позицияси 47 миллион 350 минг сўмдан, 2-позицияси эса 54 миллион 850 минг сўмдан таклиф қилинмоқда.\nБунгача GM Uzbekistan қўшма корхонаси томонидан ишлаб чиқилган автомобиллар Ўзбекистонда хорижий валютага сотилган.\nАйтилишича, шу кунда мазкур машиналарни сотиб олиш учун Ўзбекистондаги 77 та автосалонда эркин шартнома тузиш мумкин.


Варшавада ўзбек қочқинларининг қайтариб юборилмаслиги талаб қилинди\nЧет мамлакатларда бошпана топган ўнга яқин ўзбекистонлик Европада хавфсизлик ва ҳамкорлик ташкилотининг Варшавадаги идораси қаршисида Қозоғистон прокуратурасининг ўзбек қочқинларини Ўзбекистонга экстрадиция этиш қарорига норозилик билдириб, намойиш ўтказмоқда.\nНамойишчилар ўзбек қочқинларини Ўзбекистонга қайтариб юбормасликни талаб этишмоқда. Норозилик тадбири Варшавада ЕХҲТ йиғини ўтаётган бир пайтда ташкиллаштирилди. Йиғин кун тартибида инсон ҳуқуқлари масаласи ҳам бор.\n- Ҳозир Варшавада ЕХҲТ саммити ўтаётган бинони олдида туриб, ҳозирги кунда Алматида сақланиб турган ўзбекистонлик қочқинларни Ўзбекистонга экстрадиция қилмасликни талаб қилиб пикет ўтказяпмиз. Кўпчилик чиқиб, қизиқиб, расмга олиб, суҳбатлар бўлиб турибди ҳозир. Анча қизғин. Тадбиримиз 7 октябрга қадар давом этади, - деди норозилик тадбири қатнашчиларидан бири Ҳасан Темиров.\nБу йил Қозоғистон ЕХҲТга расилик қилмоқда. Бир неча йилдан буён Қозоғистон ҳудудида яшаб келган 50га яқин ўзбекистонлик қочқин июн ойида Қозоғистонда хибсга олинган эди.\nАйни дамда уларнинг 30 нафари Ўзбекистонга экстрадиция қилиниш хавфи қаршисида қолмоқда. Ўзбекистон томони уларни яширин диний фаолиятда айблаган.\nСентябр ойи ўрталарида Европанинг кўпгина ўаҳарларида ҳам намойишлар бўлган ва қочқинларнинг Ўзбекистонга қайтариб юборилмаслиги талаб қилинган эди.


Кун мавзулари, 04 октябр 2004 саҳифа pageno\nдушанба 4 октябр 2004\nНасос станциялари ишдан чиқса…\nФирдавс Ўзбекистон-Туркманистон муносабатидаги чигалликлар Қашқадарё вилояти иқтисодиётига бевосита салбий таъсир ўтказади. Зеро, вилоятнинг катта қисми Туркманистон ҳудудидан оқиб келадиган Қарши магистрал канали сувига қараб қолган.\nҒоя гўзал, аммо мақсад нима?\nШайбон Куни-кеча Россия Президенти Владимир Путин мамлакатда инсон ҳуқуқларини ҳимоя қилиш борасида фаолият кўрсатаётган ташкилотларни давлат томонидан қўллаб-қувватлаш чора-тадбирлари тўғрисидаги фармонга имзо чекди.\nЎзбекистон ўқитувчилари байрам қилади…ми?\nФеруза 1 октябрь Ўзбекистонда ўқитувчи ва мураббийлар куни сифатида нишонланади. Бу сана мамлакатда дам олиш куни ҳисобланади. Байрам муносабати билан мамлакат Президенти ўқитувчи ва мураббийларга табрик йўллади.\nФутболда концерт бўлади, концертда футбол\nҲакимбек 28 сентябрь куни матбуотда Ўзбекистон Президентининг Маданият ишлари вазирлиги ҳамда Давлат жисмоний тарбия ва спорт қўмитаси негизида Маданият ва спорт ишлари вазирлигини ташкил этиш тўғрисидаги фармони эълон қилинди.\nҲукуматнинг рамазон ойига “туҳфа”си\nИшонч Ўзбекистонда шакарнинг нархи бирданига 40 фоиз атрофида оширилди. Яқин-яқинларгача ҳар бир килограмми 525 сўм бўлган шакар айни кунларда 750, баъзи жойларда 800 сўмдан сотилмоқда.\nМудофаа вазирларининг учрашувидан умиди катта\n28 сентябрь куни Туркманистоннинг Туркманобод (собиқ Чоржўй) шаҳрида Ўзбекистон ва Туркманистон мудофаа вазирлари музокара ўтказди. Бу икки давлат мудофаа маҳкамалари раҳбарларининг сўнгги бир неча йил давомидаги илк учрашувидир.\nЎзбекистонлик ўқитувчилар Қозоғистонда ишлашни маъқул кўряпти\nФеруза Хабарларга кўра, Жанубий Қозоғистоннинг биргина Мақтаорол тумани мактабларида ўзбекистонлик 32 нафар ўқитувчи ноқонуний равишда ишламоқда. Қозоғистон мактабларида ишлаётган ўзбекистонлик муаллимлар сони эса кундан-кунга ошиб боряпти.\nПахтага давлат белгилаганидан кам ҳақ тўланяпти\nЎзбекистоннинг барча ҳудудларида бўлгани каби Наманган вилоятида ҳам талабалар, мактабларнинг юқори синф ўқувчилари, корхона ва ташкилотлар ишчилари мажбурий равишда пахта теримига жалб этилмоқда.\nЎзбекистонлик 200 фуқаро Россиядан депортация қилинди\nХабарларга қараганда, 23 сентябрь куни ўзбекистонлик 200 фуқаро Москва шаҳридан ўз юртига депортация қилинган. Уларнинг паспортига беш йилгача Россия ҳудудига кириш маън қилинганини билдирувчи муҳр босилган.\nТуркманбоши Қашқадарёни сувсиз қолдирмоқчи\nФирдавс Сентябрь ойи бошларида Туркманистон икки томонлама келишув асосида ўз ҳудудига кириб ишлаётган Ўзбекистон фуқаролари учун чегараларни ёпиб қўйди. Бу янги тартиб Ўзбекистон учун бир қанча муаммолар туғдиряпти.


Ёзга хос: ҳафта давомида иссиқ об-ҳаво кузатилади - 26.04.2021, Sputnik Ўзбекистон\n25 апрелдан бошлаб мамлакатга жуда илиқ ҳаво массалари жадал кириб келиши бошланди. 26.04.2021, Sputnik Ўзбекистон\nТОШКЕНТ, 26 апр — Sputnik. Ўзбекистоннинг барча ҳудудлари бўйлаб ёз боши учун хос бўлган очиқ об-ҳаво ҳарорати кузатилмоқда, деб хабар қилмоқда Ўзгидромет.26 апрель ва иш ҳафтасининг давомида ҳарорат меъёрдан 5-8° га кўп бўлади. Ҳаво ҳарорати кечалари 14-17°, кундуз кунлари 32-35°, жанубда ва чўл ҳудудларида 37-38° гача бўлади. Кундузги ҳарорат шу кунлар учун бўлган мутлақ максимумга яқинлашади, деб огоҳлантиради синоптиклар.Ҳафтанинг охирида Каспий денгизининг шимолий ҳудудларидан салқин ва бироз нам ҳаво массалари кириб келади. Республика ҳудудида ҳаво булутли бўлиши кутилмоқда, лекин ёғингарчилик эҳтимоли кам бўлади. Кундуз куни ҳарорат 27-32° гача бироз пасаяди, аммо меъёрдан юқори бўлиб қолади.\n© AP Photo / Mindaugas KulbisДети играют в фонтане во время жары в Вильнюсе, Литва\n25 апрелдан бошлаб мамлакатга жуда илиқ ҳаво массалари жадал кириб келиши бошланди.\nТОШКЕНТ, 26 апр — Sputnik. Ўзбекистоннинг барча ҳудудлари бўйлаб ёз боши учун хос бўлган очиқ об-ҳаво ҳарорати кузатилмоқда, деб хабар қилмоқда Ўзгидромет.\n26 апрель ва иш ҳафтасининг давомида ҳарорат меъёрдан 5-8° га кўп бўлади. Ҳаво ҳарорати кечалари 14-17°, кундуз кунлари 32-35°, жанубда ва чўл ҳудудларида 37-38° гача бўлади.\nКундузги ҳарорат шу кунлар учун бўлган мутлақ максимумга яқинлашади, деб огоҳлантиради синоптиклар.\nҲафтанинг охирида Каспий денгизининг шимолий ҳудудларидан салқин ва бироз нам ҳаво массалари кириб келади. Республика ҳудудида ҳаво булутли бўлиши кутилмоқда, лекин ёғингарчилик эҳтимоли кам бўлади. Кундуз куни ҳарорат 27-32° гача бироз пасаяди, аммо меъёрдан юқори бўлиб қолади.


жума, 27 Ноябр 2015 01:38\tхарф ўлчами\nСавол: Айрим мусулмонлар динда бундай қоидалар ҳақида сўз йўқ деб, йўл ҳаракати қоидаларига амал қилишмайди. Шу тўғрими?Жавоб: Йўл қоидаларига амал қилиш, бу қонунларни ҳурмат этиш шаръан вожибдир. Чунки манфаатларни пайдо қилиб, зарарларни даф этади. Бу қоидаларга риоя қилиш зарарлардан саломат бўлиш гаровидир. Бу ҳаниф шариатимиз мақсадларидан бири бўлиб, Пайғамбар (с.а.в.): “Зарар бериш ҳам, зарар кўриш ҳам йўқдир”, деганлар. Уламолар мусулмон киши йўл ҳаракат қоидалари ва одабларига амал қилиши вожиб эканига бир қанча сабаб келтирадилар. Жумладан:1. Бунда жон муҳофазаси бор. У дин, жон, ақл, мол ва обрў каби шариат уларнинг муҳофазаси учун келган бешта заруратдан биридир. Йўл ҳаракати қоидаларига амал қилмаслик айрим ҳолларда ўлим билан тугайди. Бу эса маъсум жонни ноҳақ ўлдириш ҳисобланади. Аллоҳ таоло: Улар Аллоҳ билан бирга бошқа бирон илоҳга илтижо қилмаслар ва Аллоҳ (ўлдиришни ҳаром қилган) бирон жонни ноҳақ ўлдирмаслар ҳамда зино қилмаслар. Ким мана шу (гунохлардан биронтасини) қилса уқубатга дучор бўлур”, дейди (Фурқон сураси, 68-оят). Пайғамбар (с.а.в.) айтадилар: “Киши динида кенгликда бўлади, модомики ҳаром қилинган қонни тўкмагунча”, дедилар. Бухорий ривояти. Уловни тез ҳайдаш ўзни ва бировни ўлдиришдир. Аллоҳ таоло бундай кишиларга Нисо сурасида қаттиқ ваъид қилади: “Ҳамда бир-бирларингизни ўлдирмангиз! Албатта Аллоҳ сизларга меҳрибон бўлган зотдир. Ким ҳаддан ошиб, зўравонлик билан шундай ишларни қилса, биз уни дўзахга киритажакмиз. Бу Аллоҳ учун осон бўлган ишдир”, дейди. (30-31-оятлар). Расулуллоҳ (с.а.в.) айтадилар: “Ким ўзини темир билан ўлдирса, бас жаҳаннам ўтида абадий қолган ҳолда темирни қўлида қорнига тиқаверади". Бухорий ва Муслим ривоялари.2. Албатта ҳаракт қонун-қоидаларига риоя қилиш ишбошиларга итоат этиш ҳисобланади. Аллоҳ бизга гуноҳ бўлмаган ўринларда ишбошиларга итоат этишга буюрган: “Эй мўминлар, Аллоҳга итоат қилингиз, ва пайғамбарга ҳамда ўзларингиздан бўлган ҳокимларга бўйинсунингиз!”. (Нисо сураси, 59-оят). Пайғамбар (с.а.в.) айтдилар: “Аллоҳ таоло сизларга уч нарсага рози бўлади: 1. Унга ибодат қилмоғингизга. 2. Бирор нарсани Унга ширк қилмаслигингизга. 3. Аллоҳ ишларингизга бош қилган кишиларга насиҳат қилмоғингиз”. Уламолар насиҳатни уларга зид иш ва дуо қилмаслик, уларнинг ҳаққига дуода бўлиш деб шарҳлашади. 3. Ҳаракатланиш қоидаларига риоя этиш Аллоҳ таоло мўмин бандаларига Китобида ва расулининг тилида буюрган гўзал ахлоқли бўлишга мувофиқ келади: “Раҳмоннинг (суюкли) бандалари ерда тавозуъ (сакинат ва виқор) билан юрадиган кишилардир”. (Фурқон сураси, 63-оят). Луқмон (а.с.) ўғилларига шундай насиҳат қилганлар: “Юрганингда ўртача юргин ва овозингни паст қилгин”. (Луқмон сураси, 19-оят). Пайғамбар (с.а.в.) йўлдан одамларга озор берадиган нарсаларни олиб ташлашни иймон бўлакларидан бири деганлар. Бошқа ҳадисда шох бўлагини йўлдан оиб ташлаган кишини Аллоҳ таоло жаннатга киргизгани ҳақида айталади. Ҳолат шундай бўлса мусулмонларга йўлларида, кўчаларида жунуний тезлик билан озор берадиганларга нима бўлади? Айрим одамлар фақат ўзларини ўйлайдилар, атрофдагилардан ўзларини устун кўрадилар, қизил чироқда ҳам ўтиб биродарларининг ҳаққига хиёнат қиладилар. Ваҳоланки ундан ҳам иши кўп ва вақти тиғиз кишилар бор ва Аллоҳ таоло мўминларни: “... гарчи ўзларида эҳтиёж бўлса-да, ўзларини қўйиб (ўзгаларни) ийсор-ихтиёр қилурлар (олдинга қўюрлар)”, деб сифатлайди. (Ҳашр сураси, 9-оят). Валлоҳу аълам.\t« Соч эктириш\tЭски фатволарда қотиб қолишлик »\nЮқорига\tКалит сўзлар Ўзбекистон\tАмерика\tАфғонистон\tАҚШ\tБАА\tБритания\tБуюк Британия\tДубай\tИШИД\tИроқ\tИсроил\tМакка\tМосква\tОАВ\tОлимлар\tПутин\tРоналду\tРоссия\tСаудия\tСаудия Арабистони\tСурия\tТеррор\tТрамп\tТуркия\tХитой\tЭрон\tаёллар\tақида\tвидео\tжазо\tисломофобия\tкитоб\tмасжид\tмуслима\tнамоз\tрисола\tтанлов\tтерроризм\tуруш\tфатво\tшиа\tўлим\tҚирғизистон\tҚозоғистон\tҚуръон\tҲаж\tҲалаб\tҲизбуллоҳ\tҳалокат\tҳижоб\tСпорт


МОҚнинг янги раҳбари спорт федерация ва ассоциациялари вакиллари билан учрашув ўтказди – Газета.uz\nМОҚнинг янги раҳбари Рустам Шоабдураҳмонов олимпия ўйинлари оиласига кирган барча спорт федерация ва ассоциациялар мутасаддилари билан учрашув ташкил қилди.\n16 май 2019, 19:33 Спорт\nЎзбекистон Миллий олимпия қўмитасида раҳбарлик фаолиятини бошлаган Рустам Шоабдураҳмонов бугун биринчи иш кунида олимпия ўйинлари оиласига кирган барча спорт федерация ва ассоциациялар мутасаддилари билан учрашув ташкил қилди. Бу ҳақда МОҚ матбуот хизмати хабар берди.\nЙиғилишда шунингдек, Ўзбекистон Республикаси Жисмоний тарбия ва спорт вазирининг биринчи ўринбосари Ойбек Қосимов, МОҚ бош котиби Жасур Матчанов, спорт федерациялари ва ассоциациялари мутасадди ва масъул ходимлари иштирок этишди.\n«Олдимизда Токио олимпиадаси турибди. Вақт ҳам оз қолган. Бартараф этишимиз керак бўлган муаммолар етарли. Кеча ҳам айтганимдек, биз бу борада ҳамжиҳатликда ишлашимиз керак. Ҳозир бир неча ой қийналамиз. Аммо шу қийинчиликдан ўтиб олсак, кейин ишимиз анча енгил бўлади. Ҳали ҳар бир федерация вакиллари билан алоҳида яқиндан танишиб чиқаман. Бунгача қиличбозлик федерациясида фаолият олиб борганим боис, соҳадаги вазият менга аён. Энди қолган федерациялар билан ҳам шуғулланиб чиқамиз. Шунингдек, ҳаёлимизда фақат Токио олимпиадаси бўлиб, ёшлар ва ўсмирлар терма жамоаларини ҳам ташлаб қўймаслигимиз керак. Ахир кейинги олимпиаданинг негизини шулар ташкил этади. Улар ҳақида биз қайғурмасак, ҳеч ким ўйламайди», — деди Рустам Шоабдураҳмонов.\nДархақиқат, 2019 йил спортимиз учун ғоятда масъулиятли давр ҳисобланади. Зеро, Токио-2020 олимпия ўйинлари учун аксарият лицензияларни атлетларимиз айнан жорий йилда қўлга киритишлари зарур. Бугунги учрашувда МОҚ президенти мутасаддиларга фурсатни қўлдан бой бермай тайёргалик ишларини жадаллаштириш, ўқув-машғулот йиғинлари сифатини ошириш, мураббийлар малакасини ошириш бўйича топшириқ берди.


АЛЛЕРГОЛОГИЯ СОҲАСИ РИВОЖИ ЙЎЛИДА - DOKTOR SALIMOV\n— Ўғлим 7 ёшда. Унинг 3 ёшдан бошлаб томоғи оғриб, бўғилиб қоларди. Нафаси қисарди. Йўталарди. Ишонасизми, олиб бормаган шифохонам, кўрсатмаган дўхтирим қолмади. Лекин муолажалар вақтинчалик таъсир қиларди. Йилнинг 5-6 ойини шифохонада ўтказардим. Учраган шифокорларим «ўғлинг шамоллаган», дея энг кучли антибиотиклар, ҳатто гормонлар буюришарди. Шу вақт давомида ўғлим учун анча маблағ сарфлаб қўйдим. Аммо бунинг натижаси кўринмасди. Бир танишимнинг маслаҳати билан доктор Салимов клиникасига келдим. Даволанишни бошлаганимиздан сўнг боламнинг аҳволи яхшиланди. Ва тушуниб етдимки, биз шу пайтгача нотўғри даволанганмиз. Сизларга телефон қилишимдан мақсад доктор Салимов клиникаси ва у ерда қўлланилаётган даво усуллари ҳақида мақола берсангизлар. Бу менга ўхшаб қийналиб, адашиб юрганларга асқотар, деб ўйлайман.\nТиббий хизматга эҳтиёж туғилса, қайси бирини танлардингиз – давлатникиними ёки хусусий тиббиёт муассасасиними?\nТажрибаларидан ва ҳамёнининг аҳволидан келиб чиқиб, бунга ҳар ким ҳар хил жавоб бериши мумкин. Сир эмас, хусусий клиникалар мижознинг «инжиқлик»ларини кўтаришга тайёр, албатта маълум ҳақ эвазига.\nТиббиётда хусусий амалиётнинг жорий этилишидан мақсад ҳам барча соҳаларда бўлгани каби рақобатни ривожлантириш, хизмат сифатини оширишдан иборат. Аммо бу соҳада умумий бўлган шартлар ҳам мавжудки, уларга риоя қилмаслик қандай оқибатларга олиб келишини бошимиздан ўтказдик. Хусусий тиббиёт клиникаларига лицензия бериш тартиб-қоидаларига ўзгартиш киритилиб, янги талаблар қўйилгани бежиз эмас.\n«Доктор Салимов» хусусий клиникаси рекламага муҳтож эмас — аллергия касалликларини даволашга ихтисослашган мамлакатимиздаги кўзга кўринган муассаса. Бу ердаги шарт-шароитлар, даволаш услубларигина эмас, клиника раҳбари — олий тоифали аллерголог, тиббиёт фанлари доктори, профессор Эргаш Салимовнинг довруғи ҳам беморларни бу ерга чорлайди. Профессорнинг меҳнат фаолияти бутунича аллергология соҳаси билан боғлиқ — Москванинг етакчи институтларида илмий изланишлар олиб борган, Соғлиқни сақлаш вазирлигида аллергик хасталиклар бўйича етакчи мутахассис, болалар аллергология марказида раҳбар бўлиб ишлаган, иглотерапевтларнинг ICMART халқаро ассоциацияси, Россия аллергологлар ва клиник иммунологлар ассоциациясининг аъзоси.\nЭргаш Салимов эгнимга халат бериб, клиника бўйлаб саёҳатга таклиф этади.\nБиринчи эътиборни тортган ҳолат — иш вақти тугашига оз қолганига қарамай муолажа хоналари ва йўлаклар мижозлар билан тўла эди.\n— Кун давомида шу аҳвол, — изоҳ беради профессор. — Беморларни олдиндан навбатга ёзиш асосида қабул қиламиз. Акс ҳолда кутиб қолишлари мумкин. Ахир улар орасида узоқ вилоятлардан келадиганлар ҳам бор.\nМуассасага мурожаат қилганлар энг аввало қабулхонадаги олий тоифали аллерголог шифокор суҳбатида бўлишади. Касаллик аломатлари ўрганилгач, беморни текширув, таҳлил, ташҳис ишлари бошланади. Бу ишлар энг замонавий асбоб ускуналар воситасида бажарилади. Касалликка сабаб бўлган аллергенни аниқлашдан тортиб, бу тур касалликлар учун бажариладиган қон таҳлилларини клиниканинг ўзида амалга ошириш имкони мавжуд.\n— Бу ердаги ўзига хос бўйни сезяпсизми, — навбатдаги муолажа хонаси билан таништирар экан сўрайди профессор.\nЎн беш чоғли турли ёшдаги даволанувчилар ўтирган чоғроққина бу залдаги бўй деворларга илинган иккита ускунадан таралаётган экан.\nДоктор Салимов бу ускуналар Чжевский қандиллари эканлигини айтиб, уларнинг ишлаш принципини тушунтиради. Табиий ҳавода «ҳаво витаминлари» кўп, Чжевский бу витаминлар — манфий аэроионларнинг инсон организмига самарали таъсир қилишини аниқлаган. У кашф қилган қандил эса «витамин заводи» ҳисобланиб, ҳавони манфий аэроионлар билан таъминлайди.\nЭргаш Салимов билан клиника бўйлаб саёҳатимиз давомида, гарчи унинг ўзи таъкидлаб айтмаган бўлса-да, хусусий тиббиёт муассасасининг талаб даражасида ишлашини таъминловчи омиллар хусусида хулоса чиқариш имконига эга бўлдик. Булар юқорида таърифланган шарт-шароитлар ва билимли мутахассислар ва шунинг билан бирга клиникада йўлга қўйилган ўзига хос даволаш услубидир.\nКлиникада аллергик касалликлар дори-дармонсиз даволанади. Бунда профессор Эргаш Салимовнинг қатор ихтироларидан фойдаланилади. Жумладан, болаларда аллергик касалликларни, атопик дерматозни, поллинозларни, бронхиал астма билан оғриган беморларни дорисиз махсус аллерген иммун муолажа воситасида даволаш усуллари муваффақиятли йўлга қўйилган.\nМутахассислар бу усулнинг қатор афзалликларга эга эканлигини таъкидлашяпти. Хусусан, бу усул зарарсиз, асорат қолдирмаслиги, арзон, қулай, оддий, юқори натижалилиги, ҳар қандай шароитда қўллаш имкониятлари мавжудлиги, аллергенни аниқлаш воситаларига монелик қиладиган қимматбаҳо гистаминга қарши дори воситалари, гормонлар қўлланилмаслиги туфайли улардан келиб чиқадиган зарарларни йўққа чиқариши, аллерген иммун муолажа таъсирини икки уч баробар ошириши билан устун эканлигини таъкидлашяпти.\n— Клиникада аллергик хасталикларнинг барча кўринишларини дори-дармонсиз, иглорефлексотерапия, аэроионотерапия, ва магнитотерапия ёрдамида даволаш орқали ҳайратланарли натижаларга эришилган, — деб ёзади Россия тиббиёт академияси мухбир аъзоси, тиббиёт фанлари доктори, профессор И. Балаболкин.\nОлим ва амалиётчи шифокор сифатидаги кўп йиллик изланишлари, тажрибаси натижасида Эргаш Салимов «Аллергик хасталиклар клиникаси ва муолажаси» ўқув қўлланмасини яратди.\nЭргаш Салимов бундан қарийб ярим аср илгари, тиббиёт институтининг битирувчи курс талабаси вақтида устози, марҳум Ефим Пошковскийнинг гапларини эслайди. «Болалар, шуни унутмангки, келгуси тиббиёт аллергия тиббиёти бўлади», деган эди у. Унинг башорати тўғри чиққанини исботлашга ҳожат бўлмаса керак. Бугунги кунда аллергик касалликлар кўпайиб бормоқда, унинг оғир турлари учраяпти. Охирги маълумотларга кўра, ер юзида ҳар тўрт инсондан биттаси аллергик хасталикка чалинган. Бирлашган Миллатлар Ташкилотининг Соғлиқни сақлаш қўмитаси ХХI асрни аллергия асри, деб эълон қилди.\nАллергик касалликларнинг кўпайишига эса нафас олаётган ҳавомизнинг турли сабаблар туфайли бузилиб бораётгани, ичимлик сувининг ҳар хил чиқинди ва кимёвий воситалар орқали ифлосланиши, ҳосилдорликни ошириш мақсадида ерга кимёвий ишлов берилиши, истеъмол қилаётган озиқ-овқатларимизнинг тобора кимёвийлашаётгани ва ниҳоят касалликларни даволаш учун кўплаб қўлланилаётган дори-дармонлар каби омиллар сабаб бўляптики, уларни тўхтатиб қолишнинг иложи йўқ. Демак, аллерголог мутахассисларга талаб ошиб бораверади.\n— Болалар шифокори ҳам, терапевт ҳам, оториноларинголог шифокор ва тери касалликлари бўйича мутахассис ҳам аллергология асосларидан хабардор бўлиши керак, — дейди Эргаш Салимов.\nБу хулоса клиникасида даволанаётган беморларнинг «касаллик тарихи» туфайли туғилганини таъкидлайди. Айрим беморларга аломатлари ўхшаш бўлгани сабабли бошқа касалликларга қарши даво чоралари қўлланилган. Бошқалари эса нотўғри муолажа туфайли йиллар давомида аллергиянинг бирон туридан азоб чекишган, дориларга кўникма ҳосил қилишган.\nҚўрғонтепалик Файзинисо Сафарова бу масканни топиб келгунича ўғли аллергик хасталикдан анча азоб чекканини айтиб беради.\n— Эмлашдан кейин фарзандимнинг томоғида оғриқ, баданида тошмалар пайдо бўлди. Шифокорлар тавсияси билан гормонлар қабул қилганимиздан кейин унинг аҳволи бироз яхшилангандек бўлар, аммо маълум фурсатдан кейин касаллик аломатлари яна ўзини кўрсата бошларди. Телевидение орқали «Доктор Салимов» шифохонасидаги муолажа услубларидан хабар топдим. Қисқа вақт ичида текширувлар олиб борилиб ташҳис қўйилди. Учинчи курс муолажаларни олдик, ҳар бир босқичдан кейин фарзандимда ижобий ўзгаришлар рўй берди, ҳозир унинг аҳволи анча яхши.\nМамлакатимизнинг турли ҳудудларидан, келиб даволанаётган беморларнинг ҳар бири ана шундай илиқ фикрларни айтиши мумкин.\nАйни кунда барча ривожланган давлатларда қўлланилаётган махсус аллерген-иммун муолажа билан Ўзбекистонда профессор Салимов томонидан ишлаб чиқилган дорисиз даволаш усулларининг уйғунлигидан иборат даволаш курслари туфайли ушбу масканнинг мижозлари кун сайин ошиб боряпти. Қўлланилаётган бошқа иммун муолажалар беш йил давом этса, Эргаш Салимов услуби билан бу натижаларга уч йилда эришиш мумкин. Яна бир гап — кўпчилик аллергологлар ташҳис учун беморларга ўсимликларнинг уйғониш даври — баҳорда мурожаат қилишларини тавсия қилишади, клиникада эса ташҳиснинг ўзига хос услуби туфайли беморлар йил давомида қабул қилинади.\nАфсуски, даволаниш мақсадида клиникага мурожааат қилаётганларга баъзан рад жавобини беришга тўғри келади — ўринлар сони чегараланган. Профессорнинг фарзанди унинг соҳасини танлаган, ҳозир биргаликда фаолият юритишяпти. Аммо соҳанинг билимдони ўз мактабини яратишни, издошлари мамлакатимизнинг барча ҳудудларида бўлишини жуда-жуда истайди. Бу билан беморларнинг узоқ вилоятлардан марказга келиб овора бўлишларига ҳам чек қўйиш мумкин, дейди у.\nПрофессор Салимов билан суҳбатлашиш асносида кўнглимдан қуйидагилар ўтди.\nАллергик касалликларнинг кўпайиб бораётганини ҳисобга олиб, хулоса чиқарадиган бўлсак, мамлакатимиздаги тиббиёт олий ўқув юртлари ҳамда Врачлар малакасини ошириш институтидаги аллергология кафедраси ва курслари фаолиятини бугунги кун нуқтаи назаридан таҳлил қилиш, моддий-техник базасини мустаҳкамлаш керакка ўхшайди. Шунингдек, аллергияга чалинган беморларга тиббий хизмат кўрсатиш сифати ва самарадорлигини ошириш, бу борада мутахассис муаммосини ҳал этиш тўғрисида жиддийроқ ўйлаб кўриш зарурлигини ҳаётнинг ўзи кўрсатмоқда.\nТиббиётимиз фидойиси профессор Салимов яна бир хайрли ишни бошлаган. Аллергик касалликларга ташҳис қўйиш ва даволаш учун зарур бўлган аллергенлар ишлаб чиқаришни йўлга қўйиш учун ҳаракат қилаяпти. Бу эса ўзимизда мазкур маҳсулотга бўлган талабни қондириш билан бирга ҳатто уни иссиқ иқлимли мамлакатларга экспорт қилиш имкониятини ҳам яратади. Бундай шароит эса юртимизда бор, дейди у. Айни кунда профессор мутахассислар билан ҳамкорликда дастлабки ўрганишларни олиб боряпти.


Табиат ва коинот сабоқлари: бурга қутурса нима бўлади? | www.ziyouz.uz\nБош саҳифа АжойиботларТабиат ва коинот сабоқлари: бурга қутурса нима бўлади?\nБир замонлар Буюк Ипак йўли теграсида жойлашган, кейинчалик чўлқуварлар ва металлурглар диёри сифатида донг таратган Бекободнинг табиати ҳам ўзига хос. Айниқса, йилига ўртача 52 кун эсувчи кучли шамолининг таърифи бутун Марказий Осиёга кетган. Эни 9-40, узунлиги 70-75 километрлик “Фарғона дарвозаси” (Хўжанд) орқали кириб келадиган бу “тилсиз ёв” ҳар доим халқ хўжалигига жиддий зарар етказади, одамлар асабини обдон эговлайди. Негаки, тезлиги қишда секундига 25-30, баъзан 40-45 метрга етади, ёзда 15-20 метр атрофида бўлади. Бир эсганда икки кундан беш кунгача тиним билмайди. Қутурган кезлари меваларни беомон тўкади, экинларни синдириб, нобуд қилади, тупроқнинг унумдор устки қисмини ялаб кетиб, ҳосилдорликни пасайтиради. У ариқ-зовурларни кўмиб юборган, вагонлар, машиналар ва симёғочларни ағдариб, томларни учириб кетган пайтлар ҳам кўп бўлган.\nАна шу боис бекободликлар бирор ишга қўл уришдан олдин шамолнинг таъсирини албатта ҳисобга оладилар. Томорқа ва дала юмушларини бажариш, экинларни парваришлаб, ҳосилни саранжомлаб олишда ҳам унинг “раъйи”га қарайдилар. Масалан, кўпинча шамол тўхташи биланоқ ёмғир ёғишини, мабодо, у қибладан эса бошласа, ҳаво совишини унутмайдилар ва шунга яраша тараддуд кўрадилар. Айни чоғда, эрта кўкламдаги қаттиқ шамол ернинг тез қуришига, кеч куздагиси пахта кўсакларининг барвақт очилишига хизмат қилишини ҳам яхши биладилар. Бу маҳаллий аҳолининг асрлар оша шаклланган тажриба ва кўникмаларидан бири ҳисобланади.\nТабиат ва инсон ўртасидаги муносабатларга оид бунақа мисолларни республикамиз ёки дунё миқёсида кўплаб келтириш мумкин. Зеро, деҳқончилик ва чорвачилик соҳасида бугун-эрта нималар қилиш лозимлигини аниқ билиш, яқин келажакни олдиндан тасаввур этиш одамзод фаолиятида ҳамиша муҳим аҳамият касб этади. Бу эса кўп жиҳатдан уни ўраб турган борлиққа, айниқса, табиий шароитлар ва атмосфера ҳодисаларига боғлиқ бўлади. Шунинг учун ҳам аҳли башарият азал-азалдан жонли ва жонсиз табиатни, наботот ва ҳайвонот дунёси сир-асрорларини билишга қизиққан. Ҳали илм-фан ривожланмаган даврлардаёқ Қуёш, Ой ва юлдузларни, коинот ва атмосфера ҳодисаларини синчковлик билан кузатиб келган. Айтайлик, қўй-қўзилар ва қорамолларни яйловларга олиб чиқиш ёки қишлов жойларига қайтариб келиш, қайси уруғ ва кўчатни қачон экиш ва парваришлаш ёки ҳосилини ўриб-йиғиб олиш муддатларини аниқлаш ниятида астрономик ва метеорологик кузатувлар олиб борган, йил, ой, кун ҳисобини юритиб, тўпланган тажрибалар асосида иш тутишга одатланган. Шу зайл халқ астрономияси, космографияси, метеорологияси, тақвими ва агрометеорологик тақвим вужудга келган.\nЗамонлар ўтгани сайин аждодларимиз иқлим ва об-ҳаво ўзгариши муайян изчилликда ва бир маромда рўй беришини пайқай бошлашган. Гарчи бу ҳолатларнинг туб сабаблари ва қонуниятларини аниқ билишмаса-да, табиий ҳодисалар такрорланиши ҳақида муайян тушунчаларга эга бўлишган ва улардан ўзлари учун тегишли сабоқлар чиқариб олишган. Астрономик ва метеорологик кузатишлар натижаларини жамлаб, фасллар ва ойларнинг ўзига хос хусусиятларини аниқлашган. Ҳатто, парранда-ю даррандалар, майда жониворлару қурт-қумурсқаларнинг хатти-ҳаракати ва қилиғига қараб, қай пайтда ва қандай вазиятда ёғингарчилик бўлиши ёки тинишини, ҳаво исиши ёки совишини олдиндан айтиб беришган. Бундай хулосалар тобора кўпайиб, авлоддан авлодга бебаҳо мерос бўлиб қолган.\nТўғри, оддий халқнинг башоратларидан баъзилари билимсизлик маҳсули бўлган, айримлари тахминий фараз ва уйдирмаларга қоришиб кетган. Аммо аксариятининг мазмун- моҳияти табиат ҳодисаларининг содир бўлиши ва махлуқотларнинг ўзини нечоғли тутишига шу қадар мос тушганки, уларнинг ҳақиқатга жуда яқинлигини эндиликда замонавий илм-фан ҳам инкор этмайди. Келинг, шу ўринда сўзимизнинг исботи сифатида айрим мисолларга мурожаат этайлик:\n– бурга қутурса, асалари уясидан чиқмаса, қалдирғоч паст учса, қора қарға ўйнаса, от хирилласа – об-ҳаво айнийди;\n– ҳавода чивин ўйнаса, қумурсқа қанотланса, ўргимчак тўр тўқиса, чувалчанг ер юзига, қисқичбақа қуруққа чиқса, қурбақа қаттиқ қурилласа, илон исинса, қалдирғоч чўмилса, қарға паст учса, турна сайраса, мушук эшикни тимдаласа, от тепинса, сигир сутини тортса, буғдой ўрганда ўроқ кўкарса, ўримдан кейин анғиздан сув чиқса, ариқ суви кўпикланиб оқса, кунчиқар тарафдан ел эсса, юлдузлар кичик кўринса, камалакнинг икки учи сувга “тушса”, кун қаттиқ исиса, шудринг тушмаса, тутун юқорига ўрламаса, – ёмғир ёғади;\n– камалак пайдо бўлса – ёмғир тинади.\n– қушлар чуғурлашса – ҳаво очилиб кетади;\n– паррандалар пастлаб учса, қарға қағилласа, туя ўйинга тушса – қор ёғади.\n– ит қорда ўйноқласа, от йўлга ётса – бўрон туради;\n– чувалчанг ерга кирса, қалдирғоч баланд учса, бойўғли сайраса, ўрдак чўмилса, ғоз бошини яширса, тумшуғини тақиллатса, бир оёғи ёки тумшуғини қаноти орасига тиқса, ит қорга ағанаса, сигир орқа оёғини қалтиратса, эрталаб қуёшни туман беркитса, булут сийрак бўлса, камалакнинг икки учи тоққа “минса” – совуқ бўлади;\n– чигиртка чирилласа, ғоз ювинса, ўрдак қичқирса, турна ўйинга тушса, ит йўлга ётса, от пишқирса, сигир ётса – ҳаво исийди.\n– эрталаб офтоб қизариб чиқса – ҳаво булутли бўлади ёхуд қор-ёмғир ёғади.\n– қуёш қизариб ботса ёки у ботаётганида уфқ алвон тусга кирса – эртанги ҳаво очиқ бўлади, ёғингарчилик кутилмайди.\nБу янглиғ аломат ва башоратларнинг кўпчилиги тадқиқотчи А.Жабборовнинг “Фан ва турмуш” журналининг 1969 йилги 12-сонида босилган “Халқ каромати” сарлавҳали мақоласида батафсил баён этилган, айримлари эса 2001 йили чоп этилган “Маънолар махзани” китоби муаллифлари Шотурсун Шомақсудов ва Шуҳрат Шораҳмедов томонидан бевосита эл оғзидан ёзиб олинган.\nЯна бир гап. Ота-боболаримизнинг борлиқ ва об-ҳавога доир теран фикр-мулоҳазаларидан аксарияти вақт ўтиши билан сайқаллаган ва ҳикмат дурдоналарига айланиб, бизгача етиб келган. Уларда халқимизнинг донолиги, зукколиги ва синчковлиги, коинот сир-асрорларидан яхши хабардорлиги, узоқни олдинда кўра билиши ўз аксини топган. Масалан, “Ой қўтонласа – ойда ёғар, кун қўтонласа – кунда ёғар” деган мақолни олайлик. Бу ўринда “қўтонласа” дейилганда, Ой ва Қуёш атрофида пайдо бўладиган нурли ҳалқа назарда тутилади. У атмосферадаги оптик ҳодисалардан бўлиб, эл наздида ёмғир даракчисига йўйилади. Буни ҳозирги илм ҳам тўғри деб ҳисоблайди.\nАмерикаликлар эса ой атрофидаги ҳалқани қор ёғишидан, қуёш атрофидаги ҳалқани ёмғир ёғишидан нишона деб билишади. Метеоролог Ф.Форрестернинг “Об-ҳаво ҳақида минг бир савол” китобида бунинг сабаби қуйидагича изоҳланади: Қуёш ва Ой ён-веридаги ёруғ ҳалқа ер юзасидан тўққиз километрча баландликда барра булутлар қатлами борлигини англатади. Улар кўпинча атмосферанинг паст босимига боғлиқ иссиқ оқим яқинлашаётганидан далолат беради. Қуёш ёки Ой атрофида ҳалқа пайдо бўлгач, ёғингарчилик бўлиши эҳтимоли туғилади. Ҳалқа қанча ёруғ бўлса, бу эҳтимол ҳақиқатга шунча яқинлашади. Кузатувлар жараёнида ҳалқа кўринган ҳар уч ҳолатдан иккитасида кўпинча 12-18 соатдан сўнг қор ёққани аниқланган.\nЮқорида тилга олинган мақолнинг “Ой ўтовласа, ойлик ғамингни е, кун ўтовласа, кунлик ғамингни е”, “Ой қуланса (яъни қўтонласа), оёғингни узат, кун қуланса, курагингни тузат”, “Йил бошидан қўрқма, ой бошидан қўрқ”, “Ойнинг бешидан қўрқма, бошидан қўрқ” каби муқобиллари ҳам бор. Уларнинг дастлабкиларида “Ой гирдида доирасимон ҳалқа пайдо бўлса, ёмғир ёғади, барибир, бирор иш қилолмайсан, яхшиси, оёғингни узатиб, дамингни ол. Айни ҳолат Қуёш атрофида кузатилса, қор ёғади, демакки, томингни тозалаш учун курагингни тайёрлайвер” деган маъно мужассам. Кейингиларида эса ҳар ой бошида ҳаво бир айниши, бемаҳал ёғингарчилик ёки совуқ бўлиши мумкинлиги эслатилган. Шу боис ўтмишда деҳқонлар ой бошидан хавотирланганлар. Кўчманчи чорвадорлар унинг уч кунини ўтказиб, сўнгра йўлга отланганлар. Тўйларни ҳам шу фурсатдан кейин ўтказганлар.\nМозийдан мерос “Ой бошида кун ё тузалар, ё бузилар”, “Ой ўзига тинч, одамларга нотинч”, “Ой чалқанча туғса – ой бўйи аёз” сингари мақоллар ҳам бежиз яратилмаган. Халқ тушунчасига кўра, янги чиққан ойнинг “ўроғи” тик бўлса, у ўзига нотинч ҳисобланади ва об-ҳаво қулай келади. Борди-ю, ўроғи чалқанча ётган бўлса, ой ўзига тинч саналади ва об-ҳаво айниб, кутилмаган совуқ ва ёғингарчилик бўлиши эҳтимолдан холи эмас. Мутахассисларнинг уқтиришларича эса, аслида ойнинг об-ҳавога таъсири жуда суст. У фақат атмосфера тўлқинларининг бир озгина кўтарилишида намоён бўлади. Шундай эса-да, Ой кўриниши атмосфера шароитларига боғлиқлигини назарда тутсак, ундаги ўзгаришларни нималаргадир йўйувчи нақлларни бирмунча ўринли дейиш мумкин. Лекин об-ҳавони Ой фазалари билан боғлаб кўрсатувчи мақолларни асосли деб бўлмайди.\nЭнди “Ойга қараб адашсанг, отингни “Олтин қозиқ”қа боғла” деган мақол замиридаги маънога эътибор қаратайлик. Ш.Шомақсудов ва Ш.Шораҳмедовларнинг таъкидлашларича, халқимиз бу нақл орқали тунда адашмаслик ва йўл топиш чораларини ўргатган. Чунки ўтмишда узоқ сафарга отланганлар, бепоён дашту биёбонлардан ўтиб бораётганлар ўша кезлар компас яратилмагани боис гоҳо йўлдан адашганлар. Ана шундай вазиятларда Қутб юлдузи, халқ таъбири билан айтганда, “Олтин қозиқ” уларнинг жонига аро кирган. Боиси, у самодаги жамики ёритқичлар орасида энг муҳимларидан ҳисобланади. Ернинг хаёлий ўқи ўтадиган нуқтага яқин бўлгани учун киши назарида бамисоли ерга қоқилган қозиқдай жойидан қўзғалмайдигандек ва у ён-бу ёнга қимирламайдигандек туюлади. Шунга кўра, ота-боболаримиз уни “Темир қозиқ” ва “Олтин қозиқ” деб аташган. Энг муҳими, бу юлдуз дунёнинг шимолий қутбига жуда яқин турган чоғида ҳамиша шимолни кўрсатади. Демак, агар сиз Қутб юлдузига юзлансангиз, олд томонингиз – шимол, орқа томонингиз – жануб, ўнг тарафингиз – шарқ, сўл тарафингиз – ғарб бўлади. Ой эса бир жойда муқим турмайди. Бинобарин, унга ишонган одам манзилдан янглишади. Шунинг учун ҳам аждодларимиз Қутб юлдузидан шимолни кўрсатувчи маёқ сифатида фойдаланишган. “Агар ойга умид боғлаб, доғда қолган бўлсанг, отинг бошини “Олтин қозиқ” сари буриб, мўлжални ростлаб ол. Шунда асло афсусланмайсан”, демоқчи бўлишган.\nКўриб турибсизки, одамзод ҳаётини табиат ва коинотдан айро тасаввур этиб бўлмайди. Инсон мудом борлиқ оғушида бўлади, ундан таъсирланади, ундан завқ-шавқ, ибрат ва сабоқ олади. Шу боис у билан ҳисоблашиб яшашга интилади. Биз бу оддий ҳақиқатни ҳеч қачон унутмаслигимиз керак!\n← Аввалги Аввалги Мзи Махола (1949)\nКейинги → Кейинги: Сергей Махотин (1953)


Чорвоқда оммавий муштлашув рўй бергани ҳақидаги хабарга муносабат билдирилди - 07.06.2021, Sputnik Ўзбекистон\nЧорвоқда оммавий муштлашув рўй бергани ҳақидаги хабарга муносабат билдирилди\nТошкент вилояти ИИББнинг таъкидлашича, тасвирга олинган ҳолат 2018-2019 йил оралиғида содир бўлган бўлиши мумкин. 07.06.2021, Sputnik Ўзбекистон\nТОШКЕНТ, 7 июн — Sputnik. 6 июнь куни ижтимоий тармоқларда “Чорвоқда фуқаролар ўртасида жанжал, оммавий муштлашув” каби изоҳлар билан видео хабар тарқатилди. Ушбу ҳолат юзасидан Тошкент вилояти ИИББ расмий муносабат билдирди.Таъкидланишича, ҳодиса тасвирга туширилган жой Бўстонлиқ туманидаги “Пирамида -Чорбоғ оромгоҳи” соҳили. Соҳилда дам олиш 2021 йил 3 июнь кунидан расмий очилган. Шу вақт оралиғида бу каби ҳодиса рўй бермаган ва ИИОга ҳеч қандай мурожаат келиб тушмаган.Ҳозирда Бўстонлиқ тумани ИИБ ҳодиса тафсилотларини суриштирмоқда.\nтошкент вилояти, оммавий муштлашув, чорвоқ сув омбори\n© Sputnik / Анна ЖелиховскаяОтдыхающие на пляже Чарвакского водохранилища пытаются насладиться последними погожими днями уходящего лета\nТошкент вилояти ИИББнинг таъкидлашича, тасвирга олинган ҳолат 2018-2019 йил оралиғида содир бўлган бўлиши мумкин.\nТОШКЕНТ, 7 июн — Sputnik. 6 июнь куни ижтимоий тармоқларда “Чорвоқда фуқаролар ўртасида жанжал, оммавий муштлашув” каби изоҳлар билан видео хабар тарқатилди. Ушбу ҳолат юзасидан Тошкент вилояти ИИББ расмий муносабат билдирди.\nТаъкидланишича, ҳодиса тасвирга туширилган жой Бўстонлиқ туманидаги “Пирамида -Чорбоғ оромгоҳи” соҳили. Соҳилда дам олиш 2021 йил 3 июнь кунидан расмий очилган. Шу вақт оралиғида бу каби ҳодиса рўй бермаган ва ИИОга ҳеч қандай мурожаат келиб тушмаган.\nАниқланишича, тасвирга олинган ҳолат 2018-2019 йил оралиғида содир бўлган бўлиши мумкин. Бунга сабаб қилиб ҳозирда ушбу соҳилнинг суви ва кўриниши ҳамда унинг атрофидаги муҳит ва бошқа жараёнлар ўзгарганлиги мисол қилиб кўрсатилган.\nҲозирда Бўстонлиқ тумани ИИБ ҳодиса тафсилотларини суриштирмоқда.


BBC Uzbek - O'zbekiston - Обидхон қорига суиқасд бўйича маҳкама бошланди\nОбидхон қорига суиқасд бўйича маҳкама бошланди\nСўнгги янгиланиш 12 июл 2012 - 15:44 GMT\nДжинси шим ва пошнали этик кийган гумондор аёл бошига одеяло солинган ҳолда олиб келинди\nШвециянинг Остерсунд шаҳрида ўтган феврал ойида ўзбекистонлик таниқли диссидент имом Обидхон қори Назаровга қарши суиқасд уюштиришга ёрдам беришда айбланаётган жуфтлик устидан маҳкама иши бошланган.\nЎттиз ёшлардаги эр-хотин асли Ўзбекистондан бўлиб, Стромсунд шаҳрида имомни отган шахсга қотилликни уюштиришда ёрдам беришда айбланаяптилар.\n12 июл куни судда аёл гумондор кўрсатмалари ва унга қарши айбловлар эшитилган. Маҳкамада қатнашаётган швециялик журналист Торд Андерссоннинг хабар беришича, прокурор аёлнинг қандай тарзда Швецияга келгани, Швецияда нималар билан шуғуллангани ва Назаров борасида маълумот йиққани борасида маълумотларни ўқиб эшиттирган.\nПрокурорга кўра, аёл эри билан Швецияга талаба бўлиб келишгани, сўнгра қора ишларда ишлашганини айтишган, бироқ қандай ишлар билан шуғулланганлари борасида биронта ҳужжатни тақдим эта олмаганлар.\nЖуфтлик борасидаги тергов уларнинг телефон қўнғироқлари, квитанциялар, компьютер хизматлари ва банк ҳисобларидаги ўзгаришларга асосланади.\nПрокурорга кўра, аёл биринчи бўлиб Назаровнинг манзилгоҳини интернетда қидириб топган. Сўнгра эри билан ижарага машина олиб, Назаровнинг кундалик ҳаётини ўрганиш учун Стромсундга йўл олганлар.\nСудда эр-хотиннинг қотилликда гумон қилинаётган шахс билан мунтазам алоқа қилиб тургани айтилган.\nАёл Остерсунддаги Ледкриссет меҳмонхонасига қўнғироқ қилиб, қотил қолиши учун бир хонани брон қилиб бергани ҳам айтилди.\n15 февралда Ледкриссет меҳмонхонасига келган гумондор россиялик эканини айтган. Қотилликка икки кун қолганда, 20 февралда у меҳмонхонани тарк этган.\nМаҳкамада 200дан ошиқ ўзбекистонлик қочқинлар қатнашмоқда\nГумондорнинг имомга суиқасддан икки соат ўтиб, Стромсунддаги Симонссонс дўконига киргани хавфсизлик видеокамерасига ёзиб олинган. Шу дақиқаларда у ижарага олган автомобилини Остерсунд шаҳридаги ширкатга қайтариб берган. Ўша куни тунни у Стокголмдаги "Роял Викинг" меҳмонхонасида ўтказган.\nСуиқасднинг эртасига у Малмё шаҳрига поездда йўл олган ва у ерда бугунда судга тортилаётган ўзбек эр-хотин билан учрашган. Жуфтликнинг ёнида уларнинг олти яшар қизчаси ҳам бўлган.\nСуиқасддан икки кун ўтгач, у қўшни Дания пойтахти Копенгагендаги аэропортдан Москвага учиб кетган.\nАёлнинг компьютери текширилганда, у Обидхон қори борасида кўплаб маълумотларни интернетда қидиргани аён бўлган.\nСуиқасддан сўнг у бу маълумотлар ва қидирув тарихини ўз компьюетридан ўчириб ташлашга уринган, лекин афтидан бунинг уддасидан чиқмаган.\nУ эри билан нима учун Стромсундга сафар қилганлари ҳақида сўралганда, терговчиларга аслида шимолий қутбга бориб, ойни томоша қилишни истаганлари, лекин нима учундир Стромсундга бориб қолишганини айтган.\nМаҳкамадаги кўрсатмасида аёл ўзининг мусулмон эканини, шунинг учун ҳам бирор бир имомга ёмонлик қилишни истамашини айтган, Обидхон қорига суиқасдда қатнашишдан на шахсий, на молиявий ва на сиёсий мақсад кўзлаганини айтган.\nСтромсмунд шаҳрида меҳмонхонада тунамоқчи бўлганларини, бироқ меҳмонхона ёпиқ ва эгалари бўлмагани учун тунни автомобил ичида ўтказганларини айтган.\nАёл эртаси куни эри Стромсмунддаги масжидда намоз ўқиганини, масжиддан чиққанидан кейин эрига жиноят ишида аёлнинг акаси деб айтилаётган киши қўнғироқ қилганини айтган.\nЭри телефонда сўзлашиш учун машинадан чиққанини, эри "ака"сига "у одамни кўрмадим" деганини эшитганини айтган.\nСуиқасд кунида аёл Скайп саҳифасидаги мулоқот ҳисобини ёпган ва янгисини очган.\nҚотиллик ҳаракатидан бир ой аввал эса у "Назаров" номли файлни қаергадир жўнатган.\nПрокурор бу аёл Москвадаги ўз акаси билан Назаров борасида яқиндан ахборот алмашиб турганини исботлашга уринмоқда.\nУнинг электрон мактубларидан бирида "Ака, уч кунга машинани ижарага олдик" дейилади.\nАёл ва гумондор қотил ўртасида суиқасдгача бўлган ва суиқасддан кейинги кунларда 100 дан ортиқ телефон суҳбатлари бўлиб ўтган.\nАёл Ўзбекистонда яшаганида ойига 300 доллар ишлаб топганини айтган. Терговчилар унга тегишли қоғозлардан Ўзбекистон Миллий Банкидаги ҳисобида аввалига 11 минг доллар бўлгани, сўнгра кўп ўтмай бу миқдор 25 минг долларга чиққанини аниқлашган.\nМаҳкама иши давом этмоқда.\nЖараённинг иккинчи кунида ҳам гумондор аёл кўрсатмаларини тинглаш давом этиши маълум қилинган.\nМаҳкамада иштирок этиш учун 200дан ошиқ ўзбекистонлик қочқинлар Остерсунддаги суд залига йиғилганлар.


Ижтимоий тармоқлар: мулоқот майдоними ёки манипуляция ва “хайп” учунми? - Darakchi\nЭРКИН МИНБАР 01.08.2020, 19:30\nБугун ижтимоий тармоқлар аҳолининг ҳокимликлар билан мулоқот қилишларида майдон вазифасини ўтамоқда, у ёки бу ҳужжатлар, ҳодисалар ва жараёнлар бўйича жамоатчилик фикрини ўрганишда фойдаланиб келинмоқда. Хусусан, фуқаролар мансабдор шахсларга уларнинг шахсий ва у ишлайдиган давлат органининг саҳифалари орқали мурожаат қилмоқда, ижтимоий-иқтисодий муаммолари бўйича очиқ фикр билдирмоқда.\nЛекин ижтимоий тармоқлардаги мунозаралар ва ижтимоий ҳаёт аралаштириб юборилишининг салбий таъсирлари ҳам бор. Мисол тариқасида популизм, жамоат онгини манипуляция қилиш, “троллар фабрика”си, фейк (ёлғон) хабарлар, инсонларнинг шаъни ва қадр-қимматини, ташкилотларнинг ишчанлик обрўсини қораловчи ахборотларни тарқатиш, интернет-буллингкабиларни айтиш мумкин.\n«Юксалиш» умуммиллий ҳаракати мазкур йўналишда мавжуд ҳолат, қонунчилик ва хориж тажрибасини таҳлил қилди.\nФейк хабарлар хийла воситаси сифатида нафақат ижтимоий-сиёсий соҳада, балки ишбилармонлик даврасида ҳам фойдаланилади. Улар тадбиркорлик субъектларини ҳам катта иқтисодий йўқотишлар ва обрўсига путур етказиш билан «ҳойҳой»лаб туришади. Масалан, 2016 йилда АҚШ президентлигига номзод Дональд Трампнинг миллионлаб тарафдорлари PepsiCo компанияси маҳсулотларига бойкот эълон қилишди. Шундан сўнг, интернет тармоқларида гўё компания раҳбарияти уларга қарши эканлиги ҳақида ёлғон ахборотлар пайдо бўлди. Хабар чиққан куни АҚШнинг истеъмолчиларни қондириш даражаси учдан бир қисмга, дунё бўйича эса 20 фоизга тушиб кетди. Компания акцияларининг нархи биржада кескин пасая бошлади, вазиятни яхшилашга бир неча ой ўтибгина эришилди.\nСўнгги вақтларда ўзларини оммабоп сўз бўлган «блогер» деб атовчи баъзи фуқаролар тез-тез пайдо бўлмоқда. Улар мансабдорлар, тадбиркорлар, оддий одамлар ҳақида ҳар доим ҳам объектив бўлмаган ахборотларни тўплайди, уларнинг суратларига контекстдан юлиб олинган маълумотларни чапиштириб видеоматериал шаклида ижтимоий тармоқларда тарқатади. Айрим сохта блогерлар провокацион, иғво материллар ҳисобига кўпроқ обуначиларга эга бўлишга ёки кўпроқ пул ишлашга, бошқалари “хайп” қилишга уринади. Яна баъзилари қора мақсадларда тармоқ фойдаланувчиларини манипуляция қилади, ўзининг ёки «буюртмачилар»нинг қизиқишларини ёлғон далиллар билан тарқатади. Шундай интернет фойдаланувчилари борки, ҳиссиётларга берилиб, ҳақорат ва сўкинишлар билан оқибатини ўйламай ёзади.\nЁлғон ахборотлар ва жамоатчилик фикрини манипуляция қилишнинг бошқа воситаларига қарши курашиш учун глобал тармоқларни ёпиш мақсадга мувофиқ эмас. Давлат органлари фаолиятида, улар таъминлаётган маълумотнинг очиқлиги ва шаффофлиги муҳим. Мурожаатлар билан ишлаш тизмини ривожлантиришга ҳамда расмий манбаларнинг транспарентлигигазарурат бор.\nАкс таъсирнинг асосий факторларини танқидий фикрларни шакллантириш, аҳолига маълумотлар ҳақиқийлигни текшириш — факт-чекингга ўргатиш ташкил этади. Ҳаммага, нима гапирилаёгани ва кўрсатилаётганига ишониш керак эмас, тармоқларда «Улашиш» тугмасини босишдан аввал фактларни қайта текшириш лозим. Медиасаводхонлик ва ахборот истеъмолига танқидий ёндашув(ОАВда ёки ижтимоий тармоқда бўлсин) сизни ва яқинларингизни, ҳамкасблар ва дўстларингизни тармоқлардаги ёлғон ва найранглардан ҳимоя қилади. У эса ўз қўлингизда.


Дилсора Фозилова, социолог\n03 июл 2022, Тошкент вақти: 00:59\nРоссия босқини: Гапириш фурсати\n"Россиянинг Украинани босиб олишга қаратилган уруши кўпчилик томонидан 1930 йилларни эслатаётгани айтилди. Бир давлат қўшни давлат территориясига бостириб кириши ва унинг чегаралари дахлсизлигига рахна солиш, миллатчиликка, ўз манфаатларига асосланган пропаганданинг илгари сурилиш айнан ўша даврни эслатган бўлса ажабмас.\nРоссиянинг Украинага расман эълон қилинмаган уруши ҳозирнинг ўзида ўн минглаб одамларнинг ҳаётига зомин бўлди. Путин Украинага тажовузни уруш эмас, балки "махсус ҳарбий амалиёт" деб атаган ва рус матбуотида "уруш" сўзини расман тақиқлаган.\nЎзбекистон ҳукумати бу борада "нейтрал" позицияни эгаллаган; расмий баёнотларда фақат "Украинадаги вазият" ҳақида сўз боради.\nАммо СССР парчаланиши арафасида фаол фуқаролик позициясига эга бўлган, мустақиллик учун курашган ўзбек зиёлилари-чи? Улар Украинадаги уруш ҳақида қандай фикрда? Урушнинг Ўзбекистон ва минтақа учун оқибатлари қандай бўлади?\nОзодлик ўзбек зиёлиларининг бу борадаги фикрларини сўради.\nВладимир Путин бу урушда ўзини икки йўл билан оқлашга ҳаракат қилди. Биринчиси, у Россияни НАТО агрессиясининг жабрланувчиси қилиб кўрсатди. Иккинчиси ,Укранада нацист фашистларнинг вужудга келгани ва рус тилли Украин халқини қириб ташлаётганини сабаб қилиб кўрсатди.\nБу кўрсатилган сабаблар қанчалик мантиқли деган бир савол туғулади. Агар биз тарихга назар ташлайдиган бўлсак Россияга бир неча марта ҳозирги НАТО аъзоларининг ҳужум қилганини кузатишимиз мумкин, жумладан 1610-1612 йилларда Полшанинг Кремлни босиб олиши, Швециянинг 1708-1709 йилларда Россияга бостириб кириши, Наполеоннинг 1812 йилдаги ҳужуми ва Германиянинг 1914-1918 йилларда Россияга ва яна 1941 йилда Совет Иттифоқига уруши.\nНАТО иккинчи жаҳон урушидан кейин дунёда тинчлик ўрнатишга бўлган ҳаракатлар натижаси ўлароқ тузилган бўлса-да, у ҳар доим Коммунист системасига қарши куч сифатида кўрилган. НАТО бошланғич 12 аъзо давлатларидан кейин унинг кенгайиб боришида мантиқ кўрмайман.\nУрушга Россиянинг Ғарбдан шубҳа-гумонлари ва қўрқуви сабаб бўлган бўлиши мумкин, аммо, бу тарихий воқеаларнинг бирортаси, Россиянинг ички руҳи, унинг Украинага бостириб киришини ва Украинани НАТО ва Европа иттифоқига киришига қарши агрессив жавобини оқлай олмайди.\nУкраина мустақил давлат сифатида бу қарорларни ўзи беришга ва суверен ҳуқуқларидан фойдаланишга ҳақли. Агар Россиянинг бу урушдан мақсади НАТО кенгайишини олдини олиш бўлса, бу уруш тескари натижалар берди. НАТО ҳамжамиятига кирмоқчи бўлаётган давлатлар сони яна бир нечтага кўпаяётганини кўраяпмиз.\nРоссиянинг иккинчи баҳонаси қабул қилиб бўлмайдиган баҳона. Қримнинг Россия томонидан босиб олиниши ва қонунга ғилоф равишда ўз территориясига қўшиб олиниши бугун Украинада бўлаётган ҳодисаларнинг бошланиши эди. Донбасда Россиянинг ажратувчи кучлари доим фуқаро кийимида мавжуд бўлгани ва регионда нотинчликлар олиб боргани тўғрисида маълумотлар жуда кўп. Яна суверен давлат ҳуқуқидан келиб чиқиб гапирадиган бўлсак, Украина территориясида бўлаётган воқеликлар учун Россиянинг ҳужуми мантиққа сиғмайди.\nУрушлар жуда қимматга тушадиган сиёсий ўйинлар. Россия агрессияси Украин халқини хонавайрон қилиш билан бирга Россияни жуда оғир иқтисодий аҳволга туширганига шубҳа йўқ. Бутун дунё бу иқтисодий юкни ҳис қилади.\nПутин бу урушнинг бунчалик узоққа чўзилишини кутмаган эди ва энг асосийси Украина кучларига писандсизлик билан қараган эди. Украина хаёлга келмаган чидамлилик кўрсатди. Аммо бу уруш Украина замини ва халқига етказган зарарни кўриб, ҳатто уруш Украина ҳисобига ҳал бўлгандаям, уни ғалаба дейиш қийин бўлади. Балки сиёсий ғалаба дейиш мумкиндир".


Ўзбекистон ТИВ ўринбосари: таҳдидларнинг ўсиб бораётгани кўриниб турибди\n17:16 / 04.06.2015\nЖаҳондаги барқарорликка таҳдид солаётган омиллар бугун яққол кўриниб турибди. Бу ҳақда Ўзбекистон ТИВ ўринбосари Анвар Носиров 4 июнь куни Москвада бўлиб ўтган “ШҲТ ҳудудида хавфсизлик ва барқарорлик” мавзуидаги конференция доирасида.\nУнинг таъкидлашича, бундай омиллар қаторида асосий ўринларни диний ва динлараро ихтилофларнинг ўткирлашиб бориши, куч ишлатиш ҳолларининг кўпайиб бориши эгаллайди. Носиров БМТ Хавфсизлик кенгаши бундай ҳолатларда кучсизлик қилаётганини эътироф этди.\n“Охир-оқибат биз БМТ ўрнининг ва мавқеининг тушишини кўрамиз”, – таъкидлади дипломат.


24 октябрь тонгининг энг муҳим ва қизиқарли воқеалари\n09:37 / 24.10.2016\n23 октябрь туни ва 24 октябрь тонгида содир бўлган энг муҳим ва қизиқарли хабарларнинг энг саралари Kun.uz дайжестида.\nРоссиянинг Омск вилояти, Калачинск шаҳридаги полиция бўлими ходимларидан бирининг туғилган куни муносабати билан ташкил этилган зиёфат вақтида зиддият юзага келди. «Омск-информ» маълумотига кўра, 15 октябрь кунида муштлашув рўй берган, бу ҳақда энди маълумқилинди.\nЛьюис Хэмилтон "Формула-1"нинг АҚШ Гран-Приси ғолиби бўлди\n"Мерседес" жамоасининг британиялик пойгачиси Льюис Хэмилтон "Формула-1" пойгасининг АҚШ Гран-Присида маррага биринчи бўлиб етиб келди. Мусобақа Техас штатининг Остин шаҳридаги автодромда бўлиб ўтди.\nТрамнинг "яланғоч" ҳайкали аукционда сотилди\nАҚШ президенти лавозимига номзод Дональд Трампни "яланғоч" акс эттирувчи ҳайкал 22 октябрда Лос-Анжелесдаги аукционда 22 минг долларга сотилди. Бу ҳақда CBS Los Angeles телеканал хабар бермоқда.\nҚатарнинг собиқ амири вафот этди\nҚатарда собиқ амир Халифа ибн Ҳамад Ол Соний 85 ёшида вафот этди. Бу ҳақда ТАСС ахборот агентлиги хабар бермоқда.\nКалифорнияда сайёҳлар автобуси ЙТҲга учраши оқибатида 13 киши ҳалок бўлди\nГерманияда мамлакат армиясининг 15 та юк машинаси ёниб кетди\nГерманиянинг Бремен шаҳрида 23 октябрда эрталаб мамлакат армиясига тегишли 15 та юк машинаси ёниб кетди, деб маълум қилинди маҳаллий полицияда.\nАмерикалик миллионерлар АҚШдаги сайлов кампаниясига 88 млн доллар сарфлашди\n20 дан кўпроқ америкалик миллионер АҚШ президенти лавозимига асосий икки номзодни қўллаб-қувватлаш учун номзодлар молиявий доиралар сиёсатга таъсир қилишини қоралашларига қарамасдан, 88 млн доллар сарфлашди.\nИспания чемпионатининг 9-турида "Реал" жамоаси уйда "Атлетик"ни қабул қилди. Учрашувнинг 7-дақиқасида Карим Бензема "Атлетик" дарвозасини ишғол қилиб, жамоасини ҳисобда олдинга олиб чиқди, - 1:0.\n«Челси» «МЮ»ни йирик ҳисобда енгди\nАнглия премьер-лигасининг 9-тури доирасида «Челси» «МЮ»ни қабул қилди.


Мираброр Усмонов ЎзПФЛ клублари раҳбарлари ва мураббийлари билан учрашувда келишилган ўйинлар учун кескин чоралар кўрилишига ваъда берди\n17:22 / 02.10.2015\n"Ўзбекистонда спортни ривожлантириш бўйича охирги йилларда қилинаётган ислоҳотлар, амалга оширилаётган салмоқли ишлар шуни кўрсатмоқдаки, бугунги кунда спортни, шу қаторида футболни ривожлантиришнинг ўзбекча модели пайдо бўлди. Шу сабабли ҳам дунё мутасаддилари ўз нутқларида футболи жадал ривожланаётган мамлакатлар орасида Ўзбекистон номи албатта тилга олиб ўтмоқдалар.\nБу эътирофлар ўз-ўзидан бўлиб қолаётгани йўқ. Чунки, мустақиллик йилларида ўзбек футболини ривожлантиришга асос бўлиб хизмат қиладиган пойдевор яратилди. Шу билан бирга, футболимизнинг эртанги кунини янада юксалтиришга, бошланган буюк ишларни давом эттиришга қурби-қудрати етадиган, футболимизнинг янги даврига кириб келаётган етук ва баркамол, мустақил фикрлайдиган мутахассисларнинг янги авлодни камол топтириш ишлари ҳам ишга қўйилди", дейди ушбу йиғилиш аввалида Мираброр Усмонов.\nМажлисда Ўзбекистон терма жамоалари мураббийлари, олий лига клубларининг мураббийлари ва раҳбарлари, Федерация ва Профессионал футбол лигасининг мутасаддилари иштирок этди. Унда 28 сентябрь куни эълон қилинган Ўзбекистон Футбол Федерацияси Ижроия Қўмитасининг “Пахтакор”-“Металлург” учрашуви бўйича қабул қилган қарори ва унинг футбол жамоатчилиги ичида берган акс-садоси муҳокама қилинди.\nМираброр Усмонов футболнинг янада ривожланиши йўлида тинимсиз меҳнат қилиб, унинг тараққиётига ўзининг камтарона ҳиссасини қўшаётган мутахассисларга миннатдорчилик билдирар экан, мухлисларга ҳалол курашларга бой бўлган футбол мусобақаларини ташкил этишда қинғирликлар ҳам борлигини афсус билан тилган олди.\n“Биз келишилган ўйинлар қарши курашадиган экспертлар кенгашини ташкил этаётганимизда футболнинг табиий яхлитлигини сақлаш, уни мусобақа доирасидан ташқаридаги кучлардан ҳимоя қилиш ва якунда ишқибозлар маза қилиб томоша қиладиган ўйинни ташкил этишни асосий мақсадимиз қилиб белгилаб олгандик”, - дея сўз бошлади Мираброр Усмонов.\nДарҳақиқат, 2014 йилда Ўзбекистон Футбол Федерацияси томонидан “Келишилган ўйинларга қарши бўйича экспертлар кенгаши” ташкил этилиб, таниқли футбол фахрийси Аҳрол Иноятов унга раис этиб тайинланган эди. Кенгаш футбол қоидаларига тегишли амалдаги барча меъёрий хужжатлар билан танишиб чиқди, футбол клубларининг тузилмаси ўрганди. Якунда эса футболда ҳалол курашни таъминлаш бўйича клублар раҳбарияти ва бош мураббийларига жавобгарлик юклайдиган бир қатор ҳужжатлар ишлаб чиқилди. Жорий мавсум олдидан Ўзбекистон Профессионал Футбол Лигаси томонидан ўтказиладиган мусобақаларда иштирок этаётган клублар вакиллари “Футболнинг яхлитлиги ҳақида декларация”ни тўлдиришди.\nҚўмита, шунингдек, Ўзбекистон чемпионатининг бу мавсумдаги барча ўйинларининг видео тасвирлари синчковлик билан кўриб, жамоаларни кузатиб бормоқда, матбуот мониторинг қилинмоқда. Қўмита иш бошлаши биланоқ Ўзбекистон Футбол Федерациясида спорт принципларига мос бўлмаган ўйинлар ҳақидаги маълумотлар базаси ташкил қилинди. Тегишли мутасаддилар ҳар бир жамоа, мураббий, футболчи ёки ҳакамнинг бундай ўйинлардаги иштироки билан боғлиқ шубҳали вазиятларни кўриб чиқди.\nФедерация президенти кун тартибидаги масала бўйича мавзуни очар экан, Рустам Мирсодиқов ҳақида алоҳида гапириб ўтди.\n“Масалан, кенгаш томонидан тақдим этилган биздаги маълумотларга кўра, мавсум охиригача лицензияси олиб қўйилган Рустам Мирсодиқовнинг ҳаракатлари авваллари ҳам шубҳали кўринган бўлса-да, охирги вақтларда яхши томонга ўзгарган эди. У ўзбек футболи учун жуда катта ишларни қилган ва қилган меҳнатларини биз қадрлаймиз. Айтсам ишонмайсиз, мураббийлар кенгашининг қайсидир мажлисида, 2 ойча илгари, терма жамоалардан бирига унинг номзодини ҳам кўриб чиққан эдик. Минг афсуски, Рустам Мирсодиқов қинғир ишларнинг қурбони бўлди. Бу ишнинг устида турганлар эса унинг бугунги аҳволини жимгина кузатишди”.\nЎзбекистон Футбол Федерацияси Ижроия Қўмитасининг қарори футбол жамоатчилиги орасида турлича акс-садо берди, аммо муҳокама қилганларнинг аксарияти, “Пахтакор” жамоасининг жазодан қутулиб қолганлигини жуда тушунарсиз қабул қилди. Мираброр Усмонов мана шу масалага ҳам эътиборини қаратди.\n“Пахтакор”-“Металлург” учрашувида юз берган воқеа, бу катта шармандаликдир”, - дейди у. Тўғри, биз ҳозирча, Рустам Мирсодиқовнинг мураббийлик лицензиясини мавсум охиригача қайтариб олдик. Лекин, бу билан ушбу масалага нуқта қўйилмади. Бу масалага Ижроия Қўмитаси аъзолари ҳали қайтишади ва мавсум охирига қадар можарога дахлдор бошқа жиҳатлар ҳам ўрганилиб, тегишли чоралар қўлланилади. Биз “Пахтакор” масаласини атрофлича ўрганиб, жамоатчилик учун жумбоқлигича қолаётган жазо чорасини белгилаймиз. Бунга вақт керак”, - дейди Усмонов.\nБу орада Федерация раҳбари Ўзбекистон клублари ўртасидаги мусобақалар регламентига келишилган ўйинларга қарши курашиш бўйича алоҳида банд киритиш ва умуман уни 2016 йилдан бошлаб қайтадан тузиб чиқиш ташаббуси билан чиқиб, бу борада ЎФФ Бош котиби Сардор Раҳматуллаев ва ПФЛ директори Фарҳод Магаметовга топшириқ берди.\n“Регламентда айрим масалар очиқ қолиб кетган ва биз юзага келган шу вазиятларни инобатга олиб, бугун биз гапираётган мавзуга алоқадорлиги аниқланган шахсларга қўлланиладиган жазо чораларини кучайтиришимиз керак. Керак бўлса, клубни қуйи лигага тушириб юбориш, очколарини олиб ташлаш, унвонлардан маҳрум этиш масаласини ҳам киритишимиз керак”, - дейди Усмонов.\n“Мен жамоатчилик фикрини ўрганиб чиқар эканман, мухлис ва журналистларнинг ўринли саволларига дуч келяпман: нега фақат бир томон жазога тортилди? Гап шундаки, ушбу масалани ўрганиш асносида келишилган ўйинларга қарши курашиш бўйича экспертлар кенгаши раиси Аҳрол Иноятов “Пахтакор” клуби бўйича ҳеч қандай ҳужжат ёки исбот топа олмади. Бу фақат ҳозирча”.\n“Биламиз, “Пахтакор” халқ жамоаси, лекин мавсум якунлари бўйича “Пахтакор”, чемпион бўладими, кумуш ёки бронза медалларини оладими, қандай ўринни олишидан қатъий назар, бўлиб ўтган воқеалардан кейин жамоа аъзолари бу медалларни қандай тақиб юришаркин? Ва биз “Пахтакор”ни мана шу томонлари учун ёшларимизга ўрнак қилиб кўрсатишимиз керакмиди? Шуми халқ жамоаси?” дея куйиниб гапирди Федерация раҳбари.\nУсмонов масалага янада чуқурроқ ёндашар экан, бу машмашаларда кимларнинг қўли бор бўлиши мумкинлигига ҳам тўхталиб ўтди.\n“Бу ишларнинг бошида ким турибди? Умуман, “Пахтакор” жамоаси раҳбарлари ҳам кўчага чиқишга уялармикин? Мен бундай шармандаликни кўтаролмаган бўлардим. Билмадим, қандай бош кўтариб юришибди. Уларнинг ўрнида бўлганимда ўз ихтиёримга кўра, яхшиликча футболдан кетардим”, - дейди Усмонов.\nМираброр Усмонов бутун футбол жамоатчилиги кутаётган саволга ниҳоят жавоб берди.\n“Энди “Пахтакор” нега жазоланмади?” деган саволларга жавоб бериб ўтсам: йил якунларига кўра “Пахтакор” шундай жазоланадики, футбол ишқибозларини қинғир ўйинлар билан алдаш уёқда турсин, бу ҳақда хаёлига ҳам келтирганлар ҳам тавба қилади”.\n“Умуман ким деб ўйлаяпти ўзини бу “Пахтакор” раҳбарлари? “Металлург” билан можаро совиб улгурмай, бош мураббий Нўъмон Ҳасановнинг Фарғонада “Нефтчи”га қарши ўйинда ўзини қандай тутганини нима билан изоҳлаш мумкин?” – дейди Мираброр Усмонов.\nМираброр Усмоновнинг таъкидлашича келишилган ўйинларни ташкил қилишдаги асосий гумондорлар бу клубларнинг катта раҳбарларидир. Ҳатто, клубда расман ишламайдиган катта-катта раҳбарлар борки, футболнинг бугунги об-ҳавосига таъсир кўрсатишга уринади. Улар клублар, мураббийлар қолиб, майдондаги футболчиларни йўлдан уришга ҳаракат қилишади ва бундай раҳбарлар аллақачон кузатув остига олинган.\n“Мен сизга ваъда бераманки, бундай раҳбарлар январь ойигача футболдан кетади. Мени гапимни яхшилаб етказинглар, ўзлари яхшиликча кетишмаса, шармандалик билан кетадилар”, дея сўзини тугатди Мираброр Усмонов.


“Агар нима бўлишини билганимда эди”. Уханлик шифокор коронавирус ҳақида баъзи нарсаларни очиқлади | Qalampir.uz\nОлам\t04 Апрель 18:05 52990\nҲаётга “қайтган” Ухань (фоторепортаж)\n2019 йилнинг 18 декабрь куни Ухань марказий шифохонаси бўлимига 65 ёшли эркак ғайриоддий нафас йўллари инфекцияси билан келади. У бронхоскопия ва компьютер томографиясидан ўтади. Ўпкадан олинган суюқлик намунаси таҳлил учун юборилади.\nҚабул бўлимининг бошлиғи Ай Фэннинг фикрича, бу текширувдан ўтган янги коронавирус инфекцияси бўлган биринчи бемор эди. Касалликдан олдин у Ухандаги Хуанань денгиз маҳсулотлари бозорида ишлагани маълум бўлади. Бозорда экзотик ҳайвонлар, шу жумладан, коронавирус ташувчиси ҳисобланган кўршапалаклар сотилган.\n27 декабрь куни худди шундай аломатларга эга бўлган иккинчи бемор Ухань марказий шифохонасига ётқизилди. У биринчисидан 20 ёш кичик эди. Беморни қабул қилиш бўлимига олиб борилганда, унинг қони атиги 90 фоиз кислород билан тўйинган эди – бу соғлом одамга қараганда анча ёмон.\nУч кундан кейин Ай Фэнь иккинчи беморнинг таҳлиллари натижаларини олди. Рўйхатда ўпкада учрайдиган патогенлар келтирилган эди: турли хил нафас олиш бактерияларининг бир нечта турлари, Псевдомонад онихия ва SARS коронавируси. Хитойнинг "Рену" журналига берган интервьюсида, Ай Фэнь рўйхатни совуқ тер билан қайта ўқиганини эслади. Чунки SARS коронавируси 2003 йилда SARS касаллиги тарқалишининг сабабчиси бўлган. Шундан сўнг жуда кўп ушбу аломатларга эга беморлар шифохонага кела бошлади. 50 ёшдан ошганларнинг ярми бу номаълум касалликдан вафот этарди.\n"Айнан ўша пайтда, касалхонамизнинг пульмонология бўлими бошлиғи, SARS тарқалишига қарши курашган шахс, менинг хонам ёнидан ўтаётган эди. Мен унга етиб олдим ва таҳлил натижаларини кўрсатдим. У натижаларни ўқиб, бу жуда ёмон эканлигини айтди", дейди Ай Фэнь\nФэнь зудлик билан шифохона раҳбариятига ушбу ҳолатни маълум қилади. Таҳлил натижалари нусхасини бошқа клиникадаги таниқли шифокорга юборади. Бир неча соат ичида расм WeChat тармоғидаги тиббиёт гуруҳларида тарқала бошлайди. Тез орада SARS'нинг янги тўлқини ҳақидаги миш-мишлар оддий интернет фойдаланувчилари томонидан Хитой бўйлаб тарқата бошланади.\nЎша оқшом Ай Фэнь ўз раҳбарларидан бир нечта хабар олади. Унга янги касаллик ҳақида маълумот тарқатмаслиги керак экани ҳақида огоҳлантирилади ва итоатсизлик учун жавобгарликга тортиш билан қўрқитилади.\n"Мен тун бўйи ухлай олмадим, хавотирланиб, нима бўлганини ўйлаб чиқдим. Менга ҳамма нарсанинг икки томони борлиги аён бўлди. Ҳаракатларим қандайдир салбий оқибатларга олиб келса ҳам, Ухандаги шифокорларни ўта эҳтиёткор бўлишлари кераклигини огоҳлатирмоқчи бўлдим", дея эслайди Ай Фэнь\nЭртаси куни эрталаб Ай Фэнь шифохонанинг интизом комиссиясига чақирилган ва унга қаттиқ танбеҳ берилган. У ўзини айбдор деб билса-да, WeChat'да унинг расмини муҳокама қилган яна саккизта шифокор жазолангани ғазабини келтиради.\nРаҳбарлари билан учрашгандан сўнг, Ай Фэнь лавозимидан четлатилишини сўрайди, аммо рад жавобини олади.\n"Кечқурун уйга қайтганимда, эримга агар менга бирон бир нарса бўлса, ёлғиз бола билан қандай ўзини асраши кераклигини тушунтирдим", дейди шифокор Фэнь.\nУ қариндошларига коронавирус ва ўзига қўлланилган жазо ҳақида айтмасликка қарор қилади. Лекин уларни одамлар гавжум жойларга бормаслик ва кўчада тиббий ниқобларсиз чиқмаслик ҳақида огоҳлантиради.\nШу куни Хитой ҳукумати Жаҳон соғлиқни сақлаш ташкилотига номаълум пневмония билан боғлиқ касаллик тўғрисида хабар беради. Бу – муаммо мавжудлигини биринчи марта расмий тан олиниши эди. Янги касаллик у вақтда ўз номига эга эмас эди. Шунингдек, ҳеч ким унинг қандай юқишини ва у қай даражада хавфли эканлигини аниқ айта олмасди.\nУхань шифокорлари бемор ҳаёти учун COVID-19 билан курашяпти\n1 январь куни Ай Фэнь ишга қайтди. Шифокорлар мумкин бўлган хавф ҳақида аҳоли огоҳлантиришсиз қолаётганидан хавотирда эди. Касаллик мавжудлигини тан олиш фақат шахсий суҳбатларда рухсат этилган, бу ҳақда мессенжерда ёки СМСда ёзишга рухсат йўқ эди. Бундан ташқари, расмийлар ваҳима қўзғатмаслик учун шифокорлар ва ҳамшираларга ҳимоя воситаларини кийишни тақиқлади. Ай Фэнь ўз ходимларига ҳимоя костьюмларини халатлари остидан кийишни буюради. У бундан ортиқ иш қила олмади.\nШундай вазиятда расмийларнинг ушбу касаллик одамдан одамга юқмаслиги ҳақидаги баёноти Ай Фэнни ўйлантириб қўйди. Чунки Хуанань бозори 1 январь куни ёпилган эди. Лекин касаллик юқтирганлар сони кундан кунга ортиб борарди.\nФақат 2003 йилда SARS коронавирусини кашф этган машҳур хитой эпидемиологи, 83 ёшли академик Чжонг Наньшаннинг аралашуви расмийларнинг фикрларини ўзгартириши мумкин эди. У Уханга келади ва шаҳар эпидемия ёқасида эканлигини дарҳол англайди.\n19 январь куни у журналистларга янги коронавирус инфекцияси одамдан одамга юқишини айтади. Эртаси куни расмий Пекин инқирозни назоратга олди. Шаҳар жойлашган Хубэй провинциясида барча оммавий тадбирлар зудлик билан бекор қилинди, қатъий карантин эълон қилинди, кириш ва чиқиш йўллари ёпилди ва COVID-19 билан касалланган беморлар учун вақтинчалик шифохоналар қурила бошланди.\n“Ўша кунларда бизнинг қабул бўлимимизда шундай вазият бўлганки, касалликдан омон қолганлар буни ҳеч қачон унутмайди. Баъзилар шифохонада жой тополмай йўлакларда вафот этарди. Бу жуда даҳшат эди", дейди Ай Фэнь.\nАй Фэнь декабрь ойида ўз раҳбарларининг талабларига бўйсунганидан ҳануз афсусда эканлигини тан олади.\n"Агар мен бундан кейин нима бўлишини билганимда эди, уларга танбеҳ беришдан қўрқмасдим. Шунингдек, барчани бу хавфдан вақтида огоҳлантирган бўлардим", дейди Фэнь хоним.\nКасалликка тезкор жавоб бериш ҳақиқатан ҳам кўп одамларнинг ҳаётини сақлаб қолиши мумкин эди. Хитойлик мутахассисларнинг ҳисоб-китобларига кўра, агар Уханда бир ҳафта олдин карантин жорий этилганида эди, янги коронавирус инфекциясини юқтирганларнинг учдан икки қисми ушбу касалликка чалинмай қолиши мумкин эди. Касалликнинг авж олишига қарши кураш январь ойининг бошида бошланганда Хитойда беморлар сони 95 фоизга кам бўлар эди.\nУшбу шифокор билан суҳбатни нашр этган "Рену" агентлиги кўп ўтмай мақолани ўз сайтидан олиб ташлади. Бунга сабаб қилиб, "Рену"да ҳукуматга яқин одамлар ишлаши айтилди. Оз вақтдан сўнг эса Ай Фэнь ғойиб бўлгани ҳақида гап-сўзлар тарқалди. Унга яқин кишиларнинг айтишича, уни полиция маҳкамасига олиб кетишган.\nХитой Шифокор Коронавирус Ухань Пандемия Эпидемия\n29 Май 17:40 61294\n28 Май 21:12 48690\n29 Май 09:48 41989\n29 Май 21:45 40819\n28 Май 08:06 29465